Sustraiez blai Ordizian — Gaztezulo\nSustraiez blai Ordizian\nSustraiez blai Ordizian https://www.gaztezulo.eus/albisteak/sustraiez-blai-ordizian https://www.gaztezulo.eus/albisteak/sustraiez-blai-ordizian/@@download/image/20111182233sustraiezblai.jpg\nDatorren larunbatean azaroak 12 Ordiziako plaza nagusian 'Sustraiez Blai 2011' musika jaialdia izango da. Afrikako Bonbino izango da aurten, Sustraiez Blai Kultur Elkarteak antolatu duen hamaikagarren edizioko kontzertu nagusia.\nMunduko Kulturen XI. Topaketa antolatu du aurten Sustraiez Blai Elkarteak, eta larunbatean hitzordu esanguratsuak ikusgai izango dira Ordizian. Guztira bost kontzertu izango dira arratsaldeko 18.00etatik aurrera, eta azkenik DJ Taloren esku egongo da musika jartzen.\nEuskal Herriak gainotnzeko herriak ezagutzeko bidea musika ikusi du Sustraiez Blai Jaialdiak bere ibilbidean, baina horretaz aparte, zinemari, argazkilaritzari eta dantzari ere, tartea eskaini dio.\nJaialdia arratsaldeko 18:00etan hasiko da Garagartza Plazan, La Trocamba Matanussa talde valentziarrak eskainiko duen kontzertuarekin. Balkanetako klezmer eta gypsy musikaren doinuak entzun ahal izango dra kontzertu guztian zehar, baina baita Europako ekialdeko banden bertsioak ere. Hauen ondotik, Dilshad taldearen txanda izango da. Euskal Herriko taldea Donostian sortu zen 2007an eta tribuen dantzak lantzen ditu.\nHurrengo kontzertua gaueko 21:00etan izango da Ordiziako Plaza Nagusian, eta hiru taldek hartuko dute parte. Batetik, Adabegi euskaldunek flamenko eta txalaparta doinuak eskainiko dituzte, Bestetik, Kataluniako Samueliko y los Guailers taldeak, runba zabalduko du jaialdian saltsa, ska, rocka, funka, samba reggea, eta makil flamenkoak baztertu gabe.\nAzkenik, aurtengo edizioaren izen nagusiaren txanda izango da, Nigeriako Bonbinorena, besteak beste. Azken honek, basamortuko musika eskainiko du. 01:00etan, berriz kontzertuak amaitzerakoan, DJ Talok jarriko du musika.\nAurtengo berrikuntzen artean, egun guztian zehar herriko alde zaharrean artisautza azoka izango da bertaratuko diren guztientzat.


Berriak Archives - Sector Bilbao\nSector Bilbao La Salle ARLEP\nAtzerapenarekin bada ere, martxan da SHMNA 2020\nAtzerapenarekin bada ere, martxan da SHMNA 2020, eta hezkuntza berritzea proposatu du, nahi dugun mundua eraikitzeko. Pandemiaren ondorioz, atzerapenez hasi zen pasa den azaroaren 10ean III. Salletar Hezkuntza Misiorako Nazioarteko Asanblada (SHMNA), eta honako hau du goiburu: «Nortasuna, bizitasuna, eraldaketa. Elkarrekin lortuko dugu». Robert Schiller anaiburu orokorrak egin zien ongi […]\nPublished 12 November, 2021\nPublished 18 October, 2021\nNOR GARA SalleBARNE La Salleren euskaraz eginiko proiektu bat da Jainkoarekin topatzeko bultzatzen den barnetasun-bide bat. Euskaraz otoitz egiteko aukera eskaini nahi du, bai maila pertsonalean zein taldetan. Proiektu xalo eta xumea da, zalaparta handirik gabe, mimoz, maitasunez eta xehetasunez egiten den eguneroko janaria. Beren denbora ilusioa eta fedea eskaini […]\nPublished 16 September, 2021\nLa Salle Bilbao – Berriak\nLa Salle Bilbao ikastetxeak ITB hezkuntza metodologia berrira egokitzeko eraldatu ditu bere instalazioak. Hormarik gabeko espazioak ditu orain, energiaren erabilera efizientea egiten dutenak. La Salle Bilbaok bere hezkuntza metodologia berriari neurrira egokitzen zaizkion espazioak sortu ditu ikastetxean. Ikaskuntza Testuinguru Berria deritzo metodologia berriak, ITB du sigla euskaraz, eta errotik aldatuko […]\nBarrutiko III. Kapituluko bigarren saioa egiten ari da La Salle Arlep, salletar elkarteek ekin behar dituzten erronkei begira\nLan handiko lau egunetan, Kristau Eskoletako Anaiek (salletar anaiek) eta asoziatuek beren elkarte misioari begiratuko diote. Hauxe dute goiburu: “senidetasuna amesten eta ehuntzen”. Kapituluaren bigaren saio honetan, hauek dira aztergai, besteak beste: misio zerbitzua, beharrean direnekiko zerbitzua eta pertsonen zaintza. 2021eko uztailak 5 Kristau Eskoletako Anaiak (salletar anaiak) Arlep Barrutiko […]\nPublished 6 July, 2021\nBilbo sektoreak San Asension ospatu du Misio Eguna\nLa Salleko Bilbo Sektoreak ekainaren 26an, larunbatarekin, ospatu du Salletar Hezkuntza Misioaren Eguna. Aurten, esker bereziak eman zaizkie hezitzaile guztiei pandemia garaian egin duten ahalegin itzelarengatik. Aurtengo Misio Egunean, ehun bat lagun bildu dira San Asension, osasun eta segurtasun neurri guztiak zainduz. Misio Eguneko ekitaldi nagusia streaming bidez jarraitzeko aukera […]\nPublished 29 June, 2021\nPublished 28 June, 2021\nGaztelania/euskara itzultzaile teknikaria\nLanpostuaren deskribapena: Gaztelania/euskara itzultzaile teknikaria Erakundea:Lanpostuaren kokapena:Iraupena:Lanean hastea:Baldintza ekonomikoak:Lan baldintzak: Kristau Eskoletako Anaiak – Bilbo Sektoreko Salletar Hezkuntza SareaEuskal HerrianObra eta zerbitzu jakineko lan-kontratuaBerehalakoaLan-hitzarmen kolektiboaren araberaLanaldi osoa Bilbo Sektoreko Salletar Hezkuntza Sareko kudeaketa taldearen esanetara, eta beste talde eta arloekinkoordinatuta:• Unitate didaktikoen eta hezkuntza materialen itzulpen-lan teknikoa, Euskal Herriaren errealitatearentestuinguruan […]\nby Iñaki Fernández\nPublished 18 June, 2021\nBilbao – Berriak\nEduCaixa Big Data Challenge erronkan saritua izan da La Salle Bilbao ikastetxeko talde batek Educaixa Big Data Challenge saria irabazi du La Salle Bilbao ikastetxean Batxilergoko 1. maila ikasten duen taldeetako batek aurkeztutako proiektuak. Sariketa horrek erronka hau proposatzen zien ikasleei: “aldaketa eragile izatea COVID-19 krisiaren aurrean”. Ikasleek datu irekiak […]


Carl Wilhelm Scheele - Wikipedia, entziklopedia askea.\nStralsund, 1742ko abenduaren 9a\nKöping (en) , 1786ko maiatzaren 21a (43 urte)\nSara Margarethe Pohl (en)\nkimikaria, farmazialaria eta farmakologoa\nCarl Wilhelm Scheele (Stralsund, Suedia [gaur egun Alemania], 1742ko abenduaren 9a - Köping, Suedia, 1786ko maiatzaren 21a) kimikaria izan zen. Kimikaren lehen garaietako pentsalari eta ikerlari garrantzitsuenetako bat izan zen, eta, beraz, kimika modernoaren sortzaileetako bat da.\nBiografia eta obra[aldatu | aldatu iturburu kodea]\nCarl Wilhelm Scheele Stralsunden jaio zen, Suedian -gaur egun Alemania- 1742ko abenduaren 9an. Aita Joachim (edo Johann) Christian Scheele kafe merkataria izan zuen eta ama, berriz, Margaretha Eleanore Warnekros. Gurasoen lagunekin ikasi zuen kimikako eta farmaziako ikurrak irakurtzen eta, 1757an, Carlek 14 urte zituenean, Göteborgera bidali zuten familiaren lagun zen Martin Andreas Bauchekin farmazia ikastera. Hantxe aritu zen 8 urtez eta gau eta egun eman zituen Nicolas Lemery, Caspar Neumann, Johann von Löwenstern-Kunckel eta Georg Stahlen lanak irakurtzen. Azken honen lanean oinarrituko zen gero Scheelen espekulazio teoriko asko.\n1765ean, ospe handiko CM Kjellström botikariarekin lan egin zuen Malmön eta Lundeko irakasle zen -geroago, kimikako irakasle izango zen Stockholmen- Anders Jahan Retzius ezagutu zuen. 1767 eta 1769 artean iritsi zen Stockholmera eta botikari lanean aritu zen.\nGraduondoko ikasketen fruitu izan zen 1772-1773 urte bitarteko oxigenoaren eta nitrogenoaren aurkikuntza, eta erabat zehaztuta agertzen da hori 1777an argitaratutako Chemische Abhandlung von der Luft und der Feuer lanean (Aire eta suaren tratatu kimikoa), bere ospea Joseph Priestleyrekin ere partekatzen du, 1774an egin baitzuen honek ere, bere kabuz, aurkikuntza hori.\nOharkabean ia, beste elementu kimiko batzuk ere aurkitu zituen: barioa (1774), kloroa (1774), manganesoa (1774) eta molibdenoa (1778) beste konposatu batzuen artean. Azido tartarikoa, manganesoaren gatzak, artsenamina eta kobre artseniatoa; zenbait metalen oxidazio egoerak ere zehaztu zituen.\n1774an, Jonas Bergiusek Zientzietako Errege Akademiako kide izateko izendatu zuen eta horrela egin zuten 1775eko otsailaren 4an. 1777ko urriaren 29an eseri zen han lehenengo aldiz eta behingoz. Azaroaren 11n gainditu zuen ohore handiz botikari izateko azterketa.\nArgiak zilarraren konposatuen gaietan duen eragina aurkitu zuen, eta era horretara fotokimikaren eta fotografiaren oinarriak ezarri zituen. Scheelita mineralak zientzialari horren omenez du izena.\nWolframaren aurkikuntza ere esleitu izan ohi zaio, baina Scheelita izan zen iradoki zuen minerala -garai hartan, tunsten izenekoa, CaWO4-. Wolfram trioxidoa -WO3- isolatzea lortu zuen; elementua, ordea, ez. 1783an lortuko zuten hori Elhuyar anaiek, Fausto eta Juan Josek.\nBere garaiko kimikariek egin ohi zuten bezala, Scheelek ere maiz egin lan baldintza oso arriskutsuetan. Deskubritzen zituen produktuak probatu ere egiten zituen eta badirudi hori izan zela bere heriotzaren arrazoia, merkurio bidezko pozoinketa.\nWikimedia Commonsen badira fitxategi gehiago, gai hau dutenak: Carl Wilhelm Scheele\nMultimedia: Carl Wilhelm Scheele\nISNI: 0000 0001 2122 4458\nBNF: 12459873r (data)\nOpen Library: OL1640110A\nGutenberg proiektua: 31878\nPozoi bidez hildakoak\nOrriaren azken aldaketa: 9 otsaila 2021, 19:29.


Gabonetarako plana umeekin: Elgoibarko jaiotza — Eibar.ORG | Eibarko peoria\nHemen zaude: Hasiera / Blogak / Teknosexua / Gabonetarako plana umeekin: Elgoibarko jaiotza\netiketak: elgoibar, gabonak, txangoa, umeak, irteera\nBa dira urte batzuk urteko azken larunbatean Elgoibarrera gerturatzen garela. Ferixa gustokoa dut. Barazkiak, gaztak eta garaiko frutak izaten dira nagusi. Jaiotzari dagokionez, urtero berrikuntzaren bat izaten da bertan, figura edo apaingarri berriren bat. Aurten, frontoi batean, herri kirol ezberdinetan ari diren figurak jarri dituzte: harri-jasotzailea, aizkolaria eta trontzan ari diren panpina mekaniko pare bat. Makina-erremintaren esparruan lan eginiko pertsona asko omen dago jaiotza honen sustatzaileen artean. Finean, guztiontzat plan ona, umeak gustura eta baita gu ere!


Hiru ez | Iritzia | Berria\nAste honetan Espainiako Kongresuan larrialdi egoerari buruz egindako bozketan, berriz bateratu dira independentisten irizpideak. Hasieran, alderdi independentista guztiek abstentzioaren alde egin zuten; apirilaren 9an, CUPek ezetz bozkatzea erabaki zuen; Junts per Catalunya ere batu zitzaion hurrengo bozketan, apirilaren 22an; eta, azkenik, Esquerra Republicanak ere ezezkoaren alde egin du, ez barne tentsiorik gabe.\nPedro Sanchezi dagoeneko ez diote axola Esquerraren botoek, akordio egonkor bat lortu baitu Ciudadanosekin, eta pentsatzen dut Bartzelonako erara gobernatuko duela —gogoan izan, Martxelo, Comukoek alkatetza lapurtu ziotela ERCri Manuel Vallsekin ituna eginda—. Hala, biko gobernuak hirugarren zango parlamentario bat izango du, kanpotik babesa emango diona, eta Sanchez aurrerantzean ere kontzentratuta egongo da axola zaion gauza bakarra lortzeko: ahalik eta botere pertsonal gehien pilatzea. EAJk ere ez du hutsik egin, noski, baina ikusiko dugu, eta azalduko diguzu, ea maniobrak askorako balio izan duen. Izan ere, Sanchezek hitza bete beharko du, eta hori ez da batere erraza.\nEdonola ere, botoek jada askorako balio ez duten arren, politikoki adierazgarria da Kataluniako alderdi independentista guztiek larrialdi egoerari aurre egitea, denek batera. Eta, alde horretatik, esan behar dizut Bilduren jarrerak harridura apur bat eragin duela hemen.\nDatozen aste eta hilabeteetan, Sanchezen egoerak okerrera egingo du, dudarik gabe. Osasun arloaren kontrola galduta dago zeharo, eta krisi ekonomikoa ikaragarria izango da. Eta, politikoki, hilabete baino gutxiagoan, Espainiako buru sozialistak galdu egin ditu larrialdi egoerarako zeuzkan babes parlamentarioen erdiak eta Katalunia. Ufa.


ITRON: etxeko garuna | Consumer\nITRON: etxeko garuna\nEguneroko gailu ugaritan 3.000 milioi kopia instalatuta, ITRON munduko sistema eragilerik hedatuena da, seguru asko.\nAutoa gidatzea, hozkailu bat irekitzea, aire girotua piztea, sakelako telefonotik deitzea, garbigailu bat programatzea: bost ekintza horiek eta beste askok ezaugarri komun bat dute: ITRON sistema eragileak ureztatutako bost aparatu inplikatzea. Japonian, behintzat, horrela gertatzen da, eta konturatzen da lehenago edo geroago munduko etxetresna elektriko guztiekin gertatzen dela.\nZer da ITRON?\ndenbora errealeko sistema eragilea, hau da, nukleoa\nzenbait aparatuk erabiltzen duten softwarearen gogorra,\nekintza bat egin behar dute denbora jakin batean\nzehatza, ‘denbora erreala’ deritzona. Beraz,\nzenbaki batekin funtzionatzeko pentsatutako sistema eragilea\noso laburra da, eta oso azkar egiten ditu.\nOso agindu gutxirekin funtzionatzeko eta azkar exekutatzeko sistema eragilea da.\nAdibidez, DVD irakurgailu batean,\nsistemak lan egin behar du disko optikoa berehala irakurtzeko\ninformazioa soinu, irudi eta datu bihurtzea; mugikor bat\nlokalizazio-seinale bat bidali behar du etengabe;\nhozkailu batek ahalik eta bero gutxien handitu behar du\nhozkuntza, programatutako tenperaturari eusteko… Eta\nfabrikatutako aparatuetan, eragiketa horiek koordinatzea\nJaponiako marken arabera, ITRON.\nLaburbilduz, memoria gutxirekin eta handiarekin lan egiten duten sistema eragileentzako gunea da ITRON.\nabiadura, eta nahiko konplexuak ez badira ere, ondo egokitzen dira\ngailu guztietarako balio behar baitute. Nork\nizan ere, ITRONen jaiotza oso lotuta dago horrekin\njarraibide multzo bat sortu behar da,\nedozein etxetresna elektriko.\nITRONen sorrerak zerikusi handia du edozein etxetresna elektrikotara egoki daitekeen jarraibide-multzo bat sortzeko beharrarekin\nJaponiako industriarako estandar bat\nLaurogeiko hamarkada garai izan zen\nJaponiako urraburua, potentzia industrial handia\netxeko elektronika eta entretenimendukoa. Kamerak\nargazkiak, bideoak, erlojuak, hozkailuak, autoak,\nMotozikletak… Begiratu non zeuden\nizen japoniar bat marka gisa, eta herrialdea dibertsifikatzen zuen\nera guztietako produktuen eskaintza. Hala ere, bakoitzak\nfuntzionatzeko modu desberdina zuen, sistema eragilea\nez zen bateragarria beste batzuekin\nhainbat tresna konbinatzean sortzen diren aplikazioak\nInformatikan bezala da,\nMicrosoft Windows, Apple eta Linux (eta\nbanaketa deribatuak), ordenagailu-marka bakoitzak\nsistema eragile propioa, besteekin bateraezina.\nEgoera horren aurrean,\n‘The Real-time Operating system Nukleeus’ (TRON) ekimena,\nindustria osoak babestuta,\ndenbora erreal estandarrean sistema eragile bat sortzea,\netxeko tresna guztietarako berdina izatea\njaponiarrak. Hala, 1984an, ingeniari-talde bat,\nITRONen lehen bertsioa kaleratu zuen. Garapenak\nberehalako arrakasta eta aplikatzen hasi zen (“embeberse”)\nerabilera-aparatuak kontrolatzen zituzten prozesadore guztiei\nBTRON PCak koloretako bideoa exekutatzeko aukera ematen zuen monitorearen leiho batean, eta duala zen bere prozesadore-arkitekturan\nSakamurako taldea ez zen gelditu\nhor, aldiz, honela jarraitu zuen:\nordenagailuetarako sistema eragile bat sortzea,\n1989, Matsushita enpresaren BTRON pc-rekin. Hau\nduela gutxi arte berritzaileak ziren gaitasunak. Nork:\nadibidez, koloretako bideoa exekutatzeko aukera ematen zuen\nmonitorearen leihoa, eta duala zen bere arkitekturan\nprozesadorea, hainbeste egin zezakeena\nMS-DOS sistema eragilea (lehen sistema eragilea)\nMicrosoft merkaturatu zuen, eta haren gainean exekutatu daiteke\nWindows, gutxienez Windows XP iritsi arte).\nJaponiako gobernuak BTRON PC ezarri nahi zuen\neskolak. Zurrumurru batzuen arabera, Estatu Batuetatik\npresio komertzial handia egin zuen, geldiarazteko\nproiektua. Beste ahots batzuek\nprozesadorea, Microsoftekin lehiatzeko orduan faktore mugatzaile gisa\neta Windows. Nolanahi ere, TRON proiektua\nHala ere, ITRON\nproduktu mota guztietan pertsializatu zuen estandar gisa\netxean erabiltzeko elektronikoak; beraz,\nbanaketa, denborarekin, 3.000 milioi baino gehiagokoa izan da\nkopiak mundu osoan.\nDomotikaren, aisialdiaren eta informatikaren arteko gaur egungo bateratzeak ITRONi lagundu dio, sistema eragile nagusien garatzaileek beregana itzuli baitute ikuspegia.\nGaur egungoa ere bai\netxeko robotikaren arteko konbergentzia (domotika),\naisiak eta informatikak asko lagundu dizu\nsistema eragile handien garatzaileak (Windows eta Linux)\nnagusiki) sistemetara itzuli dira\ndenbora errealean erabil daitezke, eta ezaugarri batzuk ikusi\nnola diren moldagarritasuna eta gauzatzeko azkartasuna. Alferrik\ntelefono mugikorrak, kamera digitalak,\nmultimedia-erreproduzitzaileak, DVD erreproduzitzaile eramangarriak edo\nMP3, eta beste gailu asko, erantsita dituzte.\nbere garaian sortu zen T-Engine\nForuma: 250 enpresa baino gehiago biltzen ditu\ngarapena eta hobekuntza. Duela gutxi hurbildu da forumera\nMicrosoft, nolabait parte hartzeko\nsistemaren alderdiren bat garatzeko\nerabilgarria. ITRON banaketa librea da, eta\nezaugarri partikularrak: ez da beharrezkoa ezagutzea\nEdozein gailutara egokitzeko iturri-kodea, eta\naldaketak egitea eta haien jabetza-lizentzia mota\nintelektualak banaketa libreak eta garapena onartzen ditu\nSegurtasunaren aldeko aliantza\nsistema eragile baten bertsioa ere kaleratu du\nanalistei buruz esatea ez da ITRON baino azkarragoa\nez eta aginduak ahalik eta gutxien betetzeko gaitasunean ere\nmemoria. Linuxek eta T-Engine Forumak, ordea,\nazken horren sorkuntzaren ondorioz ulertzen da,\neTRON. Txip hori oso eraginkorra da enkriptatzeko orduan\nharirik gabe transmititzen diren informazioak. Ez\nahaztu egin behar da segurtasuna ahulguneetako bat dela\nigo egin dela, RTlinux, MontaVista, garatu duen enpresa,\neta T-Engine Forumak akordioa lortu du bertsio bat sortzeko\nLinux eta ITRON mistoa, T-Linux izenekoa, eta\neTRON enkriptatze-sistema gisa sartzeko aukera\nharirik gabeko sareetarako.\naparatuak denbora erreal etxeko itron-eu sistema eragile


Etxebarri baserria etxe bakartua da, Arraño mendiaren magalean eraikia, eta oinplano angeluzuzen trinkoa du. Bi solairu eta ganbara ditu, aurreko aldean irekia. Teilatua isuri bikoa da, eta gailurra alde nagusiari buruz perpendikularra. Egitura zurezko zutoinez osatua dago, eta zutoin horiek hiru hormartetan banatuta daude.\nSolairu nagusira sartzeko bi eskailera ditu, eta horrek argi uzten du bi bizitzako baserria dela. Solairu nagusi horretan lau leiho ageri dira, bat sarbide bakoitzaren albo banatan. Beheko solairura eta ukuilura sartzeko bi ate handi ditu, oso sinpleak.\nAlde nagusia manposteriaz egina dago beheko solairuan, eta zurezko bilbea du goiko solairuetan, guztia kareztatua; zurezko bilbe hori material arinagoekin beteta dago.\nBarruko banaketa berdintsua da bi bizitzetan: harrera areto bat dute sarreran, eta handik sukaldera eta korridore txiki batera iristen da. Korridore horretan daude komunak, egongelak eta ganbarara igotzeko eskailera.


Klara Saxonia-Lauenburgekoa - Wikipedia, entziklopedia askea.\nBarth , 1576 (57 urte)\nKlara Saxonia-Lauenburgekoa (Lauenburg/Elba, 1518-1576) Saxonia-Lauenburgeko printzesa izan zen jaiotzez eta Brunswick-Lüneburgekoa dukesa ezkontzaz. Magno I.a Saxonia-Lauenburgekoaren eta Katalina Brunswick-Wolfenbüttelekoaren alaba zen, Henrike I.a Brunswick-Wolfenbüttelekoaren biloba.\nFrantzisko Brunswick-Gifhornekoarekin ezkondu zen 1547ko irailaren 29an Neuhaus in Darzingeko gazteluan. Klara pertsona ona izatearen fama zuen, eta belar-garagardoa egiten zuen (Kräuterbier) pobre eta gaixoentzat.\nMultimedia: Clara of Saxe-Lauenburg\nOrriaren azken aldaketa: 25 otsaila 2019, 04:18.


Alexander Tansman - Wikipedia, entziklopedia askea.\nŁódź, 1897ko ekainaren 12a\nParis, 1986ko azaroaren 15a (89 urte)\n[[Academy Award for Best Original Dramatic or Comedy Score (en) ]] : [[Paris Underground (en) ]]\n(1945) : [[Paris Underground (en) ]]\nAlexander Tansman (Łódź, Polonia, 1897ko ekainaren 12a - Paris, 1986ko azaroaren 15a) frantses musikagilea izan zen, orkestra-zuzendaria eta piano-jotzailea, jatorriz poloniarra. Garrantzi handiko lana egin zuen musika politonalaren teknikaren sorreran. Ikasketak Varsoviako Unibertsitatean egin zituen. Poloniako konposizioko lehenengo eta bigarren sariak eman zizkioten. Parisa joan zen bizitzera, eta bertako musika-giroan sartu zen berehala. 1937an frantses hiritartasuna hartu zuen. Bigarren Mundu Gerran Estatu Batuetan bizi izan zen, eta 1946an Frantziara itzuli zen. Piano-jotzaile eta orkestra-zuzendari gisa hainbat bira egin zituen Austria, Japonia eta Estatu Batuetan zehar. Lehenengo lanetan intimitate-sakontasuna nabarmena bada ere, Parisa joan zenetik, era sinfonikoa hautatu zuen, eta neoklasizismoaren eragin nabarmena izan zuen. Europako musika-giroarekin harremana izan zuen garaian, Stravinskiren estetika modan zegoen. Azken musikagile horri jarraituz, zenbait lan egin zituen, hala nola, Sinfonia do minorren. Ravelen eragina ere antzematen da Tansmanen lanetan. Bere lanetan dantzarik ez dago, baina erritmo hirutarra behin eta berriro agertzen da; hala gertatzen da, esate baterako, Hogei pieza erraz poloniar herri-melodiaz. Herri-erritmoak ere erabili zituen Sonatina txirularako, Bost inpromptusak eta Bigarren laukotea lanetan. Lan ugari egin zituen Tansmanek, besteak bete, zazpi sinfonia, zazpi opera (Gau kurdua, 1925-1927) eta balletak (Hiri handia, 1932).\nWikimedia Commonsen badira fitxategi gehiago, gai hau dutenak: Alexander Tansman\nOrriaren azken aldaketa: 26 urria 2019, 18:17.


Euskalmet – Euskal Meteorologia Agentziak larunbat eguerdira arte luzatu du alerta laranja elurragatik\nTrafiko Zuzendaritzak eskatu du Ertzaintzaren aginduak jarraitzea eta ezkerreko erreia libre uztea elurra kentzeko makinek eta larrialdietarako ibilgailuek errepide-sarean izan daitezkeen gorabeherei erantzun diezaieten\nSegurtasun Saileko Trafiko Zuzendaritzak aktibatuta du Neguko Bidezaintza Planaren fase operatiboa 700 metrotik behera elurra egin dezakeela eta; elur-maila 300 edo 400 metrora jaits daiteke ostiralean eta larunbatean. Euskalmet – Euskal Meteorologia Agentziak larunbat eguerdira arte luzatu du alerta laranja elurragatik Aurreikuspen horien aurrean, Trafiko Zuzendaritzak eskatu du kontu handiz gidatzea, Ertzaintzaren aginduak jarraitzea eta ezkerreko erreia libre uztea elurra kentzeko makinek eta larrialdietarako ibilgailuek Euskadiko errepide-sarean izan daitezkeen gorabeherei erantzun ahal izateko eta errepideak garbi mantentzeko.\nSegurtasun Saileko Trafiko Zuzendaritzatik gomendio batzuk eman dituzte elur-prezipitazioek eragin ditzaketen ondorioak saihestu eta arintzeko. Elurrez estalita dauden errepideak erabili behar dituzten pertsonei gomendatzen die kontu handiz ibiltzeko, Ertzaintzaren patruilen aginduei arreta berezia eskaintzeko eta ezkerreko erreia libre uzteko, elurra kentzeko makinek eta larrialdietarako ibilgailuek bideak garbi mantendu ahal izan ditzaten eta Euskadiko errepide-sarean izaten diren gorabeherei erantzun ahal diezaieten.\nBestalde, Trafiko Zuzendaritzaren gomendioa da beharrezkoak ez diren joan-etorriak saihestea eta arreta handiz gidatzea, abiadura moteltzea, aurretik doazen ibilgailuekiko segurtasun-distantziak handitzea eta kasu guztietan errepidearen egoeraren arabera gidatzea.\nTrafiko Zuzendaritzak eskatzen du erne egoteko errepidean sor daitezkeen izotz-plaken aurrean. Gogoratu du izotza dagoenean, ABS edo lau gurpileko trakzioa bezalako sistema modernoek ere ez gaituztela libratzen irristatzeko arriskutik; eta astiroago eta zuhurrago gidatzea dela, beraz, egokiena.\nBideari ekin aurretik, eskatu errepideei eta egoera meteorologikoari buruzko informazioa Eusko Jaurlaritzako Trafiko Zuzendaritzaren 011 telefono-zenbakiaren bidez eta Euskalmeten web-orriaren (http://www.euskalmet.euskadi.eus) eta Twitter (@Euskalmet) bidez.


Gorputza mugituz eman diote amaiera Aratusteei - Debagoiena - Goiena.eus\nGorputza mugituz eman diote amaiera Aratusteei\nImanol Beloki 2020-02-25 15:56\nGaur, Aratuste-martitzena da, eta urtero moduan, Eskoriatzako eta Aretxabaletako ikastetxeetako haurrek dantza jaialdia izan dute. Eskoriatzan, Joseba Iñurrategi pilotalekuan batu dira Luis Ezeiza eta Arizmendi ikastetxeetako haurrak dantza egiteko, eta mozorro ederrak jantzita joan dira bertara. Aretxabaletan, berriz, Ibarra kiroldegian batu dira haurrak dantza eginez Aratusteei agur esateko.\nEuskal Inauterietako pertsonaiak eta Aldaketa Klimatikoaren gaineko mozorroak izan dira nagusi Eskoriatzan. Aretxabaletan, berriz, Zanpantzar, Santa-ageda neska-mutil, sukaldari, eta bestelako mozorroekin agertu dira haurrak familiakoen aurrean dantzatzera.\nArratsaldean ekintza gehiago\nBi herrietako ekitaldiak amaitzean, mokadutxoa jateko aprobetxatu dute dantzan aritu diren haurrek, eta Aretxabaletan, gainera, txaranga izan dute ekitaldia bukatu ostean, dantzan jarraitzeko. Hala ere, arratsaldean zenbait ekitaldi izango dira bi herrietan. Eskoriatzan, Kukumarruak aterako dira kalera, eta DJ-a ere izango da Fernando Eskoriatza plazan. Aretxabaletan, bestalde, Txin-en hileta izango da urtero legez. Zerraldoa eramango dute Santa Ageda neska-mutilek Mitarte kaletik Herriko Plazaraino, eta han, erre egingo dute.\nAratuste-martitzena ere jai giroan\nMirari Altube ots 25 Aretxabaleta\nAratuste giroan jarraitzen dute ikastetxeetako neska-mutikoek gaur ere. Txarangari jarraika Ibarra kiroldegira jo dute dantzan egitera. Txikienak, ...\nAratuste-martitzenean dantzak izan dira nagusi Eskoriatzan\nImanol Beloki ots 25 Eskoriatza\nAratuste-martitzenean, eta urtero moduan, Eskoriatzako ikastetxeetako haurrek dantza jaialdia izan dute Joseba Iñurrategi pilotalekuan. Bert...


Egun berezi hauetan Txuri Urdin Izotz Jauregiak eskura jartzen dizu festa eder bat joko, askari eta, noski, arratsalde guztian zehar patinatzeko aukerarekin.\nOstiral, larunbat eta igandeko arratsaldeetan ospatu ahal izango duzu zure urtebetetzea. Egin ezazu zure erreserba 943 464 404 telefonora deituz edota 09:00tatik 13:00tara edo 17:00tatik 19:00tara Txuri Urdin Izotz Jauregira hurbilduz. Sarrera, joko eta askarirako ordua emango dizugu. Beste denbora guztia izotz gainean patinatzen gozatuko duzu.\nGainera, txartel berezi batzuk ditugu zure lagunak gonbidatzeko Txuri Urdin Izotz Jauregian jaso beharko direlarik.\nAskariaren barne urdaiazpiko eta gazta, txorizo eta nocilla sandwich-ak, snack-ak, freskagarria eta tarta daude. Sandwich-en ordez, hot-dog patatekin hartzeko aukera ere badago. Alergia edota jakiren bati tolerantzi eza edukiz gero askari bereziak prestatzen dira, baina, aurretik abisatu beharko da (erreserba egiteko garaian). Jokoak, begirale batek zuzenduak izango dira, ordu erdiko iraupenarekin, eta urtebetzeko haurrentzat erreserbatutako espazio batean.\nErreserba konfirmatzeko, bi haurren kostuaren fidantza bat abonatu beharko da (urtebetetzea ospatu aurreko asteazkena izango da azken eguna) preziotik deskontatua izango dena ospakizun egunean bertan.\nZATOZ ETA GOZATU ERA EZBERDIN BATEAN ZURE URTEBETZEAN!!\nGutxieneko kopurua: 6 haur.\nASKARI TRADIZIONALA + JOKOAK\nUrdaiazpiko eta gazta, txorizo eta kakao krema hiru sandwich-erdi.\nSnack-ak (alda daiteke: patatak, cheetos, pajitak, etab.)\nEdaria eta tarta kandelekin, baina izenik gabe.\nOrdu erdi jokoak izotzean begiralearekin.\nLitxarrikeria poltsa (aukerakoa, Euro 1 gehiagoren truke)\nASKARI TRADIZIONALA SOILIK\nHOT-DOG ASKARIA + JOKOAK\nHot-Dog eta patata frijituak.\nHOT DOG ASKARIA SOILIK


Filter Media - Txinako Filter Media Hornitzailea, Factory - Sffiltech\nHasiera » Produktuak » Dust Filter » Iragazkia media\nDeskribapena:Beiraren zuntz iragazkiarentzako beira zuntzez egindako hariz eginda dago eta grafitoa, silizioa, ptfe urpekatzea bezalako tratamendu berezia eskaintzen du, azidoaren aurkako tratamendua eta bestelako tratamendu kimikoa. tenperatura handiko tenperatura iragazkiarekiko erresistentzia aproposa da, beira-zuntzezko iragazki-poltsak oso erabiliak dira industria-hautsa garbitzeko guneetan, poltsa-etxea, airearen kutsadura eta hauts birziklapen baliotsua, etab.\nDeskribapena:1. Funtzionamendu tenperatura 150 gradu c,\n3. azido anti-alkali, anti-alkali ona, hidrolisi egonkortasun ona\n5. Poltsaren iragazkiaren merkeena da poltsa iragazkiaren iragazkiaren eremuan. Poliesterrezko poltsa iragazkia poltsa etxeen sisteman gehien erabiltzen diren elementuak dira.\nDeskribapena:PTFEren orratza Teflon ere deitzen da; errendimendu ona 260 zentimetroko tenperaturarekin. Berehalako tenperatura 280 zentigradura arte egon daiteke. PTFE iragazkia sentitu da alkali eta azidoarekiko erresistentzia ona, hidrolisia, dimentsio fisiko egonkorra duen material berezia da, beraz, PTFE iragazkiaren poltsa ikatza erretzeko galdara, hondakinen erraustegia, karbono beltza ekoizteko, Tio2 ekoizten da, kea tratatzeko edo hautsa biltzeko. , baita tenperatura altuak edo likido korrosibo batzuk ere.\nTenperatura altuko erresistenteak\nLanerako tenperatura: 240 gradu\nTenperatura maximoa: 260 gradu\nEz da urtzen puntu bat, kolore horia\nP84 zuntzak sekzioaren egiturarekin (hostoaren forma) du, filtrazio-arlo handia du eta iragazketa-maila bikaina.\n500gsm P84 orratz zulatu feltroa + ur eta olio ugariak\nAramid iragazki oihalak\nDeskribapena:Neurria: diametroa 100mm, 125mm, 130mm, 150mm, 180mm, 250mm ect.\nEdozein luzera dago eskuragarri. Neurri berezia pertsonalizagarria da.\nEdozein luzera dago eskuragarri. Neurri berezia pertsonalizatzen da.\nDeskribapena:Orratz akrilikoa hauts poltsa izen kimikoa poliacrilonitrilo dira; lehengai gisa erabili behar da sistema juridikoa dela eta, ondoren, iragazgaitza den tratamendu berezi baten bidez akrilikoa tenperatura eratuz lortzen da. 14 m3 / m2 transpiragarria, min kantitatea, berehalako lan tenperatura: 160 ℃, 140 ℃ lan normala. Orratz sentitua makina akrilikoan ehundu oinarrizko oihalak indar bertikalak eta horizontalak indartzen ditu.\nDeskribapena:poliester iragazkia poltsa% 100 filamentuzko poliesterrez eginda dago. Orratz zulatu ondoren egindako bero multzoa kalendariozko poliester iragazkiaren materialarentzako, eta poliester iragazkia sentitu daiteke poliester iragazki poltsetan.\nDeskribapena:Poliesterrezko zuntz orratz sentitu tenperatura normala ez da ehundutako orratza zulatu prozesua, zuntz mailakatua erabilita, espazio banaketa zuntz fineko oihal uniformea, poliesterrezko zuntzak poliesterrez biratutako haria ekoizteko orratz sentitu beroa, kantua edo estaldura azalean, hala nola post-gisa prozesatzea, egin gainazal maila leuna da, ez da erraza hautsak blokeatzea, iragazkiaren materialaren porositatea, iragazkortasuna ona da, oso estentsiboa erabili, egonkortasun kimikoarekiko erresistentzia handia; gelako tenperatura gasak iragazteaz gain, iragazketa azidoarekin iragazi dezake. eta gas alkali korrosiboa, eta iragazkia, olio iragazkia, ura tenperatura egoera normala da, solido-likido bereizketa iragazki material bezalako guneetan.\nHasiera aurreko 1 hurrengo Azken - Guztira 9 1 erregistratzen Oraingo page / Guztira 1 20 orriko


Donostialdeko Maizterren Sindikatuak batzarra deitu du – GAUR DONOSTIA\nDonostialdeko Maizterren Sindikatuak batzarra deitu du\nArgi utzi nahi dugu Sareb Espainiako Estatuak eta Europako Kontseiluak sortu zutela 2012an, “aktibo toxikoak” (banku-kontabilitatean gainbalioetsitako ondasunak) erosteko, hau da, finantza-sistema\nsalbatzeko. 2008an burbuila lehertu eta prezioak jaitsi zirenean, ikusi zen bankuek aktibo toxiko horiek beren merkatuko benetako balioagatik kontabilizatzen bazituzten porrotean deklaratuko zirela eta, erortzean, Espainiako ekonomia guztia haiekin arrastaka eraman, eta, Europako bankuak ere arriskuan jar zitzaketela. Horregatik sortu zen Sareb, 4.800 milioi euroko kapitalarekin: %55 jatorri pribatukoak eta %45 jatorri publikokoak. Erakunde horrek, ustez, helburu publiko bat du, baina komisio handiak kobratzen dituzten eta zerbitzu hau emateagatik dirua irabazten duten erakunde pribatuek kudeatzen dute. Gainera, Europako Batasunak 50.000 milioi euro baino gehiagoko mailegua zion entitateari.\nDiru hori Espainiako estatuak itzuli behar du, nahiz eta Sarebek erositako aktibo toxiko horien salmentek kopuru hori biltzea ez lortu.\nBestetik, salatzen dugu Haya Real Estatek, Cerberus Capital Management L.P. buitre-funtsekoak, milioi askoko komisioak jaso dituela Sareben ondasun higiezinez arduratzeko, hau da, hainbat etxebizitza saldoprezioan saltzeko, batez ere, inbertitzaileei eta funts-putreei. Ondasun horien artean daude Egia 22ko lau etxebizitzak, eta eraikin berean dauden beste bi pisu eta 300 m2-ko merkataritza-lokal bat. Gaur egun hutsik\ndaude, saltzeko une egokiaren zain.\nEgoera horren aurrean, Donostialdeko Maizterren Sindikatua eta Egia Bizirik auzo-elkarteak dei egiten diegu Donostiako eta, bereziki, Egiako herritar guztiei, Egia 22ko maizterrak babesteko eta defendatzeko mobilizazioekin bat egin, eta, finantza-erakunde horien jarduerari aurre egitera. Sarebi exijitzen diogu kaltetutako pertsonen alokairukontratuak orain arteko baldintza beretan berritu ditzala. Bestetik,\nDonostiako Udalari dei egiten diogu Sarebekin harremanetan jartzera, hutsik dauden bi pisuak eta lokala Udalaren jabetzara pasa daitezen, eta, etxebizitzak alokairu sozialeko parkera eta lokala kudeaketa\nkomunitarioko ekipamendu publikoa izatera pasatzea aldarrikatzen dugu.\nHorrenbestez, funts publikoekin “erreskatatu” diren etxebizitzak herribeharren zerbitzura jartzea exijitzen dugu, etxebizitza eta hiriak merkantilizatzeari uzteko lehen urrats gisa.\nAlokairuaBatzarraDonostiako Maizterren Sindikatua\nAnterior Entrada anterior: El Sindicato de Inquilinas de Donostialdea convoca una asamblea informativa\nSiguiente Entrada siguiente: COEGI elkarlanean arituko da Anputatuen Elkarte Nazionalarekin (ANDADE)


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Testu-ereduak B2 Entzumena: Zer egin krisitik ateratzeko?\nZer egin krisitik ateratzeko?\nIrratiko esataria: Aurrekontuak aurkeztu ditu, bai, Eusko Jaurlaritzak, eta Jakiundek “Krisia eta industria. Iraganeko ikasbideak etorkizunaren oinarri” izeneko jardunaldia antolatu du, bihar, Alondegian. Alegia, iraganeko eskarmentutik etorkizunerako zer ikasi dezakegun aztertuko dute bertan. Hizlarien artean zerrenda luzea da, baina batzuk aipatzearren esan dezagun, bada, Jon Azua, lehendakariorde izandakoa, edota Juan Inazio Bidarte, Guggenheim Museoko zuzendaria, Pedro Migel Etxenike, eta baita Mari Jose Aranguren, Lehiakortasunerako Euskal Institutuko zuzendari nagusia, Orkestrako zuzendaria, hortxe izango dela:\nMari Jose, arratsalde on.\nSolaskidea: Kaixo, arratsalde on.\nEsataria: Zu izango zara bihar hizlarietako bat; nolabait, mezua da lehen ere krisiak ederki kolpatu duela euskal industria, irten dela hortik, eta oraingoan ere irtengo dela, baina iraganeko errezetak ere aplika litezkeela, edo iraganetik zer ikasia ere badagoela.\nSolaskidea: Bai, pixka bat biharko erreflesioak hortikan (hortik) joan nahi du; bada, helburua da ikustea aurreko krisietatik… 80. hamarkadan, bada, krisi sakon bat jasan genuen ere bai Euskadin, eta industriaren berregituraketa sakon bat eman zen aldi horretan. 90. hamarkadan beste krisi bat izan genuen, oraingoa baino motzagoa baina, baita ere, industri eta jarduera berriengatik apustu bat egin zen, betiere, genekienetik abiatuta, eta orduan, bada, helburua pixka bat da –abiapuntua desberdina bada ere gaurko egoeran aurreko krisietatik— , bada, ikustea aurreko eraldaketetan zer egin zen ondo, eta hortikan (hortik) zer ikasi daitekeen gaurko krisitik erosoago edo hobeto ateratzeko ere bai, ez?\nEsataria: Zer ikasi liteke? Zer errezeta izan liteke gaur egun aplikatzeko modukoa?\nSolaskidea: Nik uste… ez dago errezeta bat, ez; iruditzen zait, bada, momentu bakoitzean edo krisi bakoitzak birpentsatzea eskatzen duela, eta eraldaketa, aldaketa bat eskatzen duela; eta horrek, bada, denon aldetik ere bai aldaketa horren aurrean bakoitzak zer egin dezakeen pentsatzea eskatzen du, ez? Bakoitzak dakien horretatik, edo bakoitzak dauzkan gaitasun horietatik (bada, bai industri batean edo lantegi batean lanean aritu, bai gobernu batean politika definitzen aritu, bai jakintzako zentro batean unibertsitate batean edo ikerketa-zentro batean, bada, ikerketatik edo hezkuntzatik lanean aritu…), bada, ikustea zertan aldatu behar dugun jarduera berrietaruntz (berrietarantz) joateko, gauza berriak sortzeko gaitasunak izateko, eta abar, ez? Bada, orduan, aldaketa horren aurrean, bada, pixka bat zer postura eskatzen duen bakoitzarengandik ere bai, eta hor bakoitzak ikustea berak zer aldatu behar duen. Hemen aldatu behar dugunak asko gara, ez dago errezeta bat; bada, batek gauza bat egin eta hemendik aterako gara, ez?\nEsataria: Erakundeak ala norbanakoak aldatu behar du? Edota biek?\nSolaskidea: Nik uste dut… erakundeak norbanakook osatzen ditugu, ez? Azkenean, edozein erakundetan, bada, pertsona-taldeak gaude, eta erakundeak, normalean, pertsonen aldaketetatik etortzen dira ere bai, ez? Orduan, bada, erakundeak aldatzen dira pertsonen aldaketetatik baita ere.\nEsataria: E… Mari Jose, iraganean atera gara krisi egoeretatik. Oraingoan ere bai?\nSolaskidea: Bai, horixe baietz, aterako gara. Bai, bai, badaude jada hainbat indizio edo datu ikusarazten digutenak ari garela. Nik uste dut… orain dela bi urte baino hobetoxeago gaude; bakarrikan (bakarrik), bada, luzea dela krisi hau, denok uste genuena baino luzeagoa; eta beno, badago zer egina, hobeto ateratzeko.\nEsataria: Bada, mezu honekin geratuko gara: irtengo garela, kostata baino irtengo garela, oraingoan ere. Bihar honi guztiari buruz Alondegian hitz egingo duzue, Jakiundek antolatuta, “Krisia eta industria. Iraganeko ikasbideak etorkizunaren oinarri” izeneko jardunaldian. Jardunaldi irekia izango da; beraz, izango da han ere zer entzuna, eta, batez ere, zer ikasia.\nMari Jose, mila esker gaur gurekin izateagatik.\nMari Jose Arangureni elkarrizketa\nEuskadi Irratia: Amarauna irratsaioa (2014/10/28)


[ELKARRIZKETA] Ione Miren Garciarena: “Herriarekin harremana galdu dugu fisikoki, baina ez beraien indarra eta babesa” | danbolin\n[ELKARRIZKETA] Ione Miren Garciarena: “Herriarekin harremana galdu dugu fisikoki, baina ez beraien indarra eta babesa”\nGisasola egoitzako zuzendaria da Ione Miren Garciarena. Une zailak pasatzen ari dira koronabirusaren krisiak eraginda. Azken asteak nolakoak izan diren azaldu digu elkarrizketa honetan:\nEgoitza une honetan lasai dago, ongi dago. Egoiliarrak osasun aldetik egonkor daude, eta lasai. Lan taldea ere indar handiz ari da lanean, energiak dosifikatzen, badakigu denboran luzatuko den egoera baten aurrean gaudela, eta orain gauden bezala mantentzea lortzea da gure helburu nagusia. Prebentzio plana lehen egunean bezela gogor mantendu nahian gaude, honelako triskantza sortzen ari den SARS-COV-2 birusa gure egoitza barrura sar ez dadin.\nMartxoko lehen astean, lan taldearen egutegia eraldatu genuen, eguneko irteerak eta sarrerak murriztuz, beste antolaketa mota batzuk aztertzen genituen bitartean. Aholkua eskatu genuen, departamentu ezberdinetan: erizaintza sindikatuan, arrisku prebentzio departamentuan eta baita gaixotasun kutsakorreko departamentuko mediku eta erizain arduradunei. Antolaketa mota ezberdinen gauza onak eta txarrak aztertu nahi genituen eta horren arabera gure erabaki definitiboa hartu. Aukera guztiak ongi aztertu ondoren, lan taldearen eta egoiliarren onura babesteko gai zen antolaketarekin jarraitzea erabaki genuen, eta honela jarraitzen dugu. Lan orduak luzatu ditugu, lan talde finkoa dago lanean, erreserba taldea ere prest dugu edozein unetan lanean hasteko eta arreta zuzeneko lankide batzuk etxetik jarri ditugu lanean, guri aholkua eta babesa emateko.\nNola zaudete animikoki?\nEzin ukatu egoera nekagarria dela, goibela, eta gugan tristura sortzen duela luzaroan egoitzari suposatuko dion gainkarga afektibo eta psikologikoa ikusita. Batez ere, gure inguruan lagunak eta ezagunak ditugun egoitzetan bizitzen ari diren egoera hain gogorrak ikusita. Beren esku izan dituzten neurri guztiak hartu ondoren, birusak etxera sartu eta izugarrizko krudeltasunez gogor jotzen duela ikusterakoan.\nBabes handia sentitzen ari gara Zestoako herritarren aldetik, jende askok idatzi eta deitu digu laguntza eskaintzen, edozer behar izanez gero hor daudela adierazteko. Herriarekin harremana galdu dugu fisikoki, baina ez beraien indarra eta babesa, eta konpromiso handiko herria dela garbi azaltzen ari da, eta horrek asko hunkitzen gaitu, eta indarra ematen digu.\nSenideen partetik ere izugarria da bultzada. Ahal dugun modu guztietan ari gara komunikazioa errazten, beraien senideekin harremana ahalik eta onena izan dadin, eta babes handia jaso dugu bueltan.\nGuzti honek lan taldea indartzen laguntzen du, eta gure indarrak neurtzen ere bai, guk diogun bezala, egoitzak “maratoi” baten aurrean gaudela argi daukagu. Gizarteak neurriak arintzea lortzen badu ere, egoitzak luzaroan izango ditugu neurri zorrotz asko mantendu beharra beraz, pixkanaka eta pausoz pauso goaz.\nLan taldeari COVID-19aren probak egin berri dizkiete, ezta?\nDakizuen bezala, Diputazioak, eta Osakidetzak, departamentu denak jarraipena egiten digute egoitza guztiei, eta azaldu ziguten testak egingo zizkigutela denei.\nHalaxe izan ziren gureak, joan den astelehenean egin zizkiguten probak eta emaitzak asteazkenean jakin genituen. Arrisku prebentzioaren departamentuaren bidez, lan taldeak birusarekin harremanik ez zuela izan azaldu ziguten, eta momentuz, ez dago birusaren eramaile asintomatikorik. Horrek ez du esan nahi babestuta gaudeneik, azaltzen digun gauza bakarra lanean jarraitu behar dugula, neurri zorrotzak mantenduz lanean, eta lanetik kanpo, etxean eta etxetik ateratzean. Ongi babesten gaituzten materialak erabili beti, eta edozein ezbehar, kezkaren aurrean elkar komunikatzen jarraitu egunero, uneoro. Baina ezin ukatu hunkitu egin ginela, hilabete gogor honen ostean, bultzada eman digute emaitzek, aurrera jarraitzeko.\nSuhiltzaileak ere izan dira desinfekzio lanak egiten…\nAlde batetik suhiltzaileak lau egunetik behin etortzen dira gauez gure egoitzara, lau kideko talde berdina. Bestalde, udaletxeko brigadak kanpoko guneak pasatzen ditu oso sarri, gure sarrera guneko inguruak. Nahiz eta gure garbitze protokoloa asko aldatu eta gehitu den, dena da ongi etorria une hauetan. Prebentzio lanak areagotzen laguntzen duten neurriak dira, eta Diputazioak bere Txoke Planean sartua duen ekintzetako bat.\nPrevious Article Jaunartzeak irailera atzeratu ditu parrokiak\nNext Article [BIDEOA] Eromenaren kontrako txertoa


El Consorcio... eres tú - Kursaal Donostia - San Sebastián Kursaal Donostia – San Sebastián\n2021eko urtarrilak 9 – 18:30\nIkuskizuna 2021eko urtarrilaren 9ra atzeratu da\nKontzerturako erositako sarrerek urtarrileko hitzordurako balio dute. Data berrian ezin baduzu joan, maiatzaren 26a baino lehen mezu bat bidali agenda@kursaal.eus emailera.\nSarreren itzulketa erositako modu berdinean egingo da. Leihatilan erositakoak jarduera normalari berrekiten zaionean itzuliko dira.\n“El Consorcio”-ri buruz hitz egiteko ezinbestekoa da Mocedades taldera jotzea, bertako kide guztiak talde horretakoak izan baitziren, gaztelania hutsean abestutako single baten milioi bat kopia saldu dituen talde hispaniar bakarra.\nAmaya Urangak, Estíbaliz Urangak, Iñaki Urangak eta Carlos Zubiagak osatzen dute “El Consorcio”, gure herrialdeko bokal-talde nagusia, eta haren arrakasta handiek bere horretan jarraitzen dute, besteak beste “Tómame o déjame”, “El vendedor”, “La otra España”, “Qué pasará mañana”, “Secretaria”, “Quién te cantará”, “Desde que tú te has ido”, “Amor de hombre”, “Dónde estás corazón” ala nola “Le llamaban loca” abesti ezagunekin.\nHaien ahots bikainek Grammy Latino bat konkistatzera eraman zituzten 2016an. Ohorezko sari honetatik sortu zen El Consorcio, eres tú… “Más de 50 grandes éxitos”.\nTour honetan, bere 50 abesti arrakastatsuenak eta argitaratu gabeko bi abesti handi entzun ahal izango dira. Bere lehen singlea, “Mientras espera”, Jose Luis Peralesek konposatua eta taldearen biografian ordezkaezina den Juan Carlos Calderónen “Adivina” kantu berria batek osatzen dute errepertorioa. Baita ere, Bertolt Brecht handiaren Bilbao kantuaren bertsio bat Victor Manuel San Joseren letrarekin entzun ahal izango da.\nBERTAN - BEHERA


Dena hankaz gora jartzeko prest – Zumaiako Telmo Deun Arraun Elkartea\nPosted byanfield\t 2016(e)ko abuztuak 26 Leave a comment on Dena hankaz gora jartzeko prest\nAzkeneko aukera: kale edo bale, zirt edo zart. Larunbat eta igande honetan erabakiko da zein talde jaitsiko den San Miguel ligatik, eta zeinek jokatuko duen igoera-jaitsierako kanporaketa. Alegia, zein izango den ligako azkena eta zein azken-aurrekoa.\nZoritxarrez, borroka horretan da gure Telmo Deun, eta gainera, azkena da oraingoz. Sei puntura dauka Portugalete. Bien artean banatuko dituzte azkeneko bi lekuak. Ez dago beste hautagairik eta aukerarik.\nPortugaleteko zuloan jokatuko dituzte bi estropadak: larunbatekoa 18:00etan, eta igandekoa, 12:00etan. Ibaian. Kaleen artekoa inon baino agerikoagoa eta nabarmenagoa den eremu bihurrian. Horrek esan nahi du kale zozketa erabakigarria izango dela. Gure arraunlariek ezinbestean behar dituzte kale onak bi egunetan, bestela oso zaila izango delako Portugalete harrapatzea. Eta beraiei txarrak tokatzen bazaizkie eta gureei onak bi egunetan, ligako sailkapena hankaz gora jarriko dute gure arraunlariek. Gai direlako bi estropada bikain egiteko. Trainerua oso ondo dabil, eta erakutsi zuen hori aurreko larunbatean, Hondarribian lehen txanda irabaziz.\nBi baldintza bete beharko dira, horrenbestez, asteburuan: gure arraunlariek lan ona egitea, eta kale zozketan zortea alde izatea. Bi baldintzak elkartzen badira, kontuz zumaiarrekin.\nGertatzen dena gertatzen dela, emaitza gorabehera, sekulako txaloa merezi dute gure arraunlariek. Lan oso ona egin dute urte guztian zehar, eta ligan ere oso itxura eman dute. Gauzak okertu zaizkie Donostiako eta Getxoko estropadan kale txarra tokatu eta Portugaleteri ona egokitu zitzaionean. Hantxe zabaldu zuen tartea, eta gero gureak bost puntura jarri baziren ere, Zarautzen kale zozketak kaltea egin zien berriz gureei; ez aldiz Portugaleteri. Baina gureek borrokan jarraitzen dute, eta aurreko asteburuan, bederatzitik sei puntura jaitsi zuten aldea.\nEz dudarik izan asteburu honetan ere dena emango dutela gure arraunlariek.\nPolita litzateke zaleak Portugaletera joatea larunbatean eta igandean gure arraunlariak animatzera. Eskertuko dute zaleen berotasuna estropadara doazenean, lehian direnean, eta batez ere, lanak bukatutakoan. Urte guztiko lan zoragarriak merezi du ahalegina Portugaletera joatekoa, lan handi horren esker ona adierazteko gure arraunlariei.\nZumaia B-k azkeneko estropada\nKAE 2 ligako azkeneko estropada jokatuko dute ligako talde guztiek bihar larunbata Colindresen (18: 45). Erlojuaren aurkako lehia izango da. Ez da puntuagarria izango, estropada berean KAE 1 ligara igotzeko kanporaketa ere jokatuko dutelako.\nPosted byanfield 2016(e)ko abuztuak 26 Posted inSailkatugabeak


Fanatismoa - Glosario Audiovisual de las Víctimas del Terrorismo\nKasu honetan, esan nahi dudana ondo azaltzen duen aipu batekin hasiko naiz, honela dio: “Teologoek beren artean hitz egiten dute gai jainkotiarrei buruz gladiadoreen izpirituarekin eta karitatearen inguruko gorroto handiekin”. Aipua errepikatuko dut: “Teologoek beren artean hitz egiten dute gai jainkotiarrei buruz gladiadoreen izpirituarekin eta karitatearen inguruko gorroto handiekin”. Hitzak Luis Vives-enak dira, duela bost mendekoak, eta oso ondo adierazten dute zer den fanatismoa, zer den erlijio-jatorriko termino bat, baina gaur egun arrazoi ideologikoek gidatutako edozein jokabideri erreferentzia egiteko erabiltzen duguna. Fanatismoaren ezaugarria ez da edukia, ez da eskuinekoa edo ezkerrekoa izatea, erlijiosoa edo laikoa, negazionista klimatikoa edo ekologista izatea; sinesmenei eusteko modua da. Horregatik, sinesmen horien ezaugarriak hiru atal handitan bil daitezke: dogmatismoa, erradikalismoa eta indarkeriarako joera. Horietako bakoitza pixka bat azalduko dut.\nDogmatismoaren atalean honako elementu hauek sartuko lirateke: pentsaera itxia, sinesmen itsua, gogamenaren zurruntasuna, errealitatearekiko blindaje kognitiboa, intolerantzia, anbiguotasuna edo kontraste arrazionalarekiko axolagabetasuna.\nErradikalismoaren edo jarrera intrantsigente edo intolerantearen atalean, honako elementu hauek izango genituzke: autoritarismoa, puritanismoa, gizartearen eraginarekin bat datorren sentikortasuna, sektario grina, sektarismoa edo gorespena.\nAzkenik, indarkeriaren aldeko joeran bi modu ditugu: terrorismoaren kasuan modu iragankorra (hiltzea), askotan terrorista fanatiko bat da, edo terrorista bera suizida bat izan daiteke, hau da, kausagatik hiltzea.\nVoltaire izan zen gai honi buruz lehenengoz hitz egin zuenetako bat, fanatismoa gaixotasun sendaezina eta konbentzimendu arrazionalarekiko murriztezina dela zioena.


Asteartetik-Larunbatera: 10:00-14:00 / 16:00-19:00\nLarunbatak: 10:00-14:00 / 16:00-19:00\nB TARIFA: TALDEAK 2,00 € (5 lagun edo gehiago. Hezkuntza taldeak ez ezik.)\nC TARIFA: MURRIZTUA 1,5 €\nMUSEOETARA DOAKO BISITA\nGFA prezio publikoak\n(*) apirilaren 21eko, 10/2015 FORU DEKRETUAren bidez onartuak (GAO 2015/05/05)\nGipuzkoako Foru Aldundiak txartel konbinatuak eskaintzen ditu sartzeko aukera ematen dutenak:\nLurraldeko Aldundiaren hiru museoetara.\nSarrera bateratua: 7,00 € (Tarifa orokorra + bisita gidatua)\nIgartubeiti Baserri Museoa (Ezkio-Itsaso), Igartubeiti XVI-XVII. mendeetako baserri zaharberritua da. Bi museoak bisitatuz publikoak Gipuzkoak historian zehar bizitutakoa ezagutuko du.\nUntzi Museoa (Donostia-San Sebastián), euskal historia eta itsas ondareaetan arituta. Donostiako portuan kokatzen da, Kontsulatuaren Etxe-dorrea, XVIII mendeko eraikina.\nZumalakarregi Museoa, XIX. mendeke Euskal Herria ezagutu eta gozatzeko Erreferentzi Zentroa da. Iriarte Erdikoa exean, XVIII mendeko euskal baserri tipikoan (Ormaiztegi).\nBisita gidatua barne aldez aurretik erreserba eginez. Tiketa hiru museoetako edozeinean eros daiteke. Iraunaldi mugagabea.\nLurralde barneko bi museoetara:\nSarrera bateratua: 5,00 € (Tarifa orokorra + bisita gidatua)\nBisita gidatua barne aldez aurretik erreserba eginez. Tiketa bi museoetako edozeinean eros daiteke. Iraunaldi mugagabea.\nBISITA GIDATUAK ETA PROGRAMA DIDAKTIKOAK (ERRESERBA EGIN BEHAR DA)\nKontsulta ezazu Museoko Hezkuntza eskaintza. Bisitak euskaraz, gazteleraz, ingelesez edo frantzesez egiteko aukera dago. Tarifak:\nA, B (hezkuntza taldeak ez ezik) eta C Tarifetako taldeak: + 1 € pertsonako\nHezkuntza Taldeak: 2,5 € pertsonako, ostegunetan 1€ pertsonako.\nMuseoaren jardueretan parte hartzeko, beharrezkoa da aldez aurretik bisitaren ordua eta eguna zehaztea eta erreserbatzea. Erreserbak telefonoz edota e-mailez egin daitezke.: Telefonoa: 943 722978 / Email-a: igartubeiti@gipuzkoa.eus


Udaletxea eta turismo bulegoa zabalik izango dira astelehenetik aurrera - Zumaia - Baleike.eus\nUdaletxea eta turismo bulegoa zabalik izango dira astelehenetik aurrera\nBaleike 2020-05-23 12:45\nMartxoa erdialdetik itxita egon ondoren, maiatzaren 25ean irekiko dituzte ateak, konfinamenduaren arinaldiko bigarren fasean sartzearekin batera. Kontsulta edo tramiteren bat egin nahi dutenek aurretiazko zita hartu beharko dute telefonoz, udaletxera edo turismo bulegora joan aurretik.\nCOVID19 birusa dela eta sortutako egoeragatik eta Eusko Jaurlaritzak emandako gomendioak aintzat hartuta, Zumaiako udal eraikinak itxita egon dira martxoaren erdialdetik. Astelehenetik aurrera, udaletxea eta turismo bulegoa zabalduko dituzte, baina ahal den kasu guztietan telefono bidezko arreta edota tramitazio telematikoa lehenesteko eskatu du Udalak. Eskera eta tramitazio gehienak telefono bidez edo telematikoki egin daitezkeela argitu dute, eta bertara joatea ezinbestekoa bada, telefono bidez emango zaie hitzordua herritarrei.\nZalantzak, eskaerak eta tramitazioak telefono bidez egitea errazteko, hainbat telefono zenbaki zehaztu ditu Udalak:\nIbilgailu edo TAO erreziboak, tasak eta bestelako diru-kontuak: 943 86 51 69\nHirigintzako kontuak: 943 86 50 33\nIdazkaritza, Alkatetza, Pertsonala, Euskara, Berdintasuna kontuak: 943 86 50 25\nTurismo bulegoa: deskontu bonuen sistema eta bestelakoak: 943 14 33 96\nHerritarra udaletxera joatea ezinbestekoa den kasuetan, hitzordua eskatu beharko da aurrez. Gainera, udaletxean ezarritako segurtasun protokoloak bete beharko ditu, herritarren zein udal langileen segurtasuna bermatzeko:\nMaskara jantzita joan beharko da\nSarreran eta irteeran eskuak garbitu beharko ditu\nBeharrezkoa izango da uneoro 2 metroko distantziak mantentzea\nBoligrafoa erabiltzea ezinbestekoa bada, norberak eraman beharko du etxetik (telefono bidez zehaztuko da)\nBestelako eraikin eta zerbitzuak martxan jartzeko baimenak iritsi bitartean, horiek irekitzean bete beharreko protokoloak lantzen ari da Udala.\nGizarte Zerbitzuak martxan\nBranka eraikinak itxita jarraituko du, baina maiatzaren 18tik aurrez aurreko arreta eskaintzen ari dira gizarte langileak.\nDokumentuen entrega modu telematikoan egitea lehenetsiko da, baina herritarrei aurrez aurreko arreta zerbitzua eskainiko zaie beharrezkoa bada, betiere aurrez hitzordua hartuta, telefono edo e-posta bidez:\nZumaiako igogailu publikoak martxan jarri dituzte aste honetan zehar. Astelehenean Beheko Plaza eta San Jose lotzen dituen igogailua, Jadarre auzokoa eta Ardantzabidekoa jarri zituzten martxan. Alondegiak oraingoz itxita jarraituko badu ere, Mari kalera igotzeko balio duen igogailua asteartean ireki zuten.\nIgogailuak erabiltzean, erabiltzaileek hainbat arau bete beharko dituzte:\nIgogailua erabili aurretik, eskuak garbitu beharko dira, igogailuaren kanpoan dagoen xaboiarekin\nMaskara jantzita soilik erabili daiteke igogailua\nArau orokor gisa, igogailua bakarrik erabili ahal izango da. Dena den, bizikideek eta zaintzaileek batera erabili ahal izango dute igogailua


Adimen artifiziala prozesuaren mantentze lan prediktiboetan eta optimizazioan\nEnpresetan mantentze lan prediktiboak gero eta digitalizatuagoak egotea eta fabrikazio prozesuaren optimizazioa direla eta gero eta gehiago izango dira egituratu gabeko datuen kopurua, eta hori erronka handia sortarazten ari da Adimen Artifizialerako. Beharrezkoa da analisi prediktiborako eta preskriptiborako soluzioak erabiltzen dituen Adimen Artifizialeko ikuspegi bati heltzea, ohiko Adimen Artifizialaren aldean.\nMantentze kognitibo prediktiborako eta ekoizpen lerroen aktibo batzuen fabrikazio prozesua lau fabrikazio paradigma desberdinetan – unitateko prozesu diskretua, lotekako prozesu diskretua, lotekako prozesu jarraitua, masako prozesu jarraitua – optimizatzeko erabakiei eusteko sistema bat inplementatu eta probatuko du Maifacturing proiektuak. Eta ekoizpen ereduko desberdintasun hori, bere arazo zehatzekin, erronka bat da Adimen Artifizialeko estrategiak kasu bakoitzera egokitzerakoan. Era berean, sistemak hainbat berrikuntza fluxu konbinatuko ditu, eta fluxu horiek elkarren artean jardungo dute, bost modulu gisa.\nMantentze kognitibo prediktiborako eta fabrikazio prozesua optimizatzeko erabakiei eusteko sistema bat inplementatu eta probatuko du MAIFACTURING proiektuak, zeina hau egiteko gai izango den:\n• Kalteak identifikatzeko eta lokalizatzeko.\n• Kalteen larritasuna ebaluatzeko.\n• Kalteen bilakaera aurreikusteko.\n• Aktiboen bizitza baliagarria ebaluatzeko.\n• Alarma faltsuen probabilitatea murrizteko.\n• Akatsak modu zehatzagoan antzemateko.\n• Arazoen abisuak emateko, fabrikazio prozesuan mantentze lan prebentiboak eta zuzentzaileak egiteko.\n• Makinen zerbitzuan efizientzia gutxienez %10 handitzeko.\n• Xede diren makinetako fabrikazio prozesua %8 optimizatzeko.\nUne honetan, non monitorizaziorako IoT teknologiak oraindik bukaerako produktuetan finkatu gabe dauden, proiektuak emango dituen moduluei esker enpresa erabiltzaileek beren lehiakideei aurrea hartu ahal izango diete ezagutzak eta ezagutzen ondoriozko balio zerbitzuak sortzeari dagokionez, eta beren sektoreetako lider nagusien parean jarri ahal izango dira mantentze lan prediktiboen eta prozesuaren optimizazioaren eremuan.\nMAIFACTURING proiektuan entitate hauek hartu dute parte: IDEKO, DANOBAT, SORALUCE, SAVVY DATA SYSTEMS, INGETEAM, GRUPO WEC, IPF, IKERLAN, LUCART, LANTIER, OLARRA eta MECANIZADOS WEC.


Ainguraketa, konexioa eta atzipenaren arteko triangeluaren garrantzia erorketen aurkako sistema batean - Segurmania\nAinguraketa, konexioa eta atzipenaren arteko triangeluaren garrantzia erorketen aurkako sistema batean\nSegurtasun-ikasgaiak | 25/09/2020\nAltueran lan egiten baduzu, ezin duzu arreta galdu. Igotzen zaren lekura igotzen zarela, bi metrotik gorako altuera baldin badu, babestuko zaituen erorketen aurkako prebentzio sistema bat eduki behar duzu. Baina, honako hau hartu behar duzu kontuan: sistema guztiek ez dute egoera berdinerako balio eta ez dute eraginkortasun berbera altuera batean edo bestean.\nHorregatik, zeregin bakoitzerako erorketen aurkako sistema egokia aukeratu behar da, hau da, segurtasunez altueran lan egiteko erabili behar den Europako araudiaren arabera fabrikatutako eta diseinatutako elementuen multzoa. Honako hauek bezalako zenbait alderdi hartu behar da aintzat: osagaien diseinua eta eroriz gero horien jokaeraren ezaugarriak, oztopoak inguruan izatea, lana burutzeko behar diren mugimenduen askatasuna eta ainguraketa puntuaren egoera.\nArrisku egoera baterako egokia den erorketen aurkako sistema bat beste egoera batean agian ez da eraginkorra, beraz, lehenik eta behin, has gaitezen ezagutzen konexio, blokeo, posizionamendu, atxikipen edo erorketa aurkako zein NBE osagai diren elkarrekiko bateragarri, eta zeintzuk erabili behar dituzun batera, aurre egin beharreko erorketa arriskutik babesteko:\nErorketa horizontalerako arriskua duten lanetarako, langilea eroriz gero, kaltea arinduko duen erorketen aurkako sistema bat erabili behar da. Hori honako hauek uztartuta lortzen da:\n-Arnes multzoa + konexio eta euste azpi sistema + euste puntu finkoa/mugikorra.\nErortzea saihesteko, honako hauek bezalako euste eta atxikipen sistemak erabili behar ditugu:\n-Barandak eta gorputz babesa\n-Aldi baterako babesak\n-Eskailerak kaiolarekin eta gorputz babesarekin\nZintzilik egiten diren lanetarako, lan bertikaletarako erorketen aurkako sistema bat erabili behar da, soken bitartez:\n-Arnes multzoa + konexio eta euste azpi sistema + euste puntua.\nHonako hauek osatu behar dute erorketen aurkako sistema:\n1) Gorputza heltzeko gailu bat, erorketen aurkako arnesa, haren xedea gorputzari erortzean heltzea eta langilearen jarrera egokia bermatzea izango da, gelditu ondoren. Erorketen aurkako arnesa gorputzaren gainean egoki ipini eta doitu behar da.\n2) Konexio azpi sistema Horrek erorketen aurkako arnesa euskarriaren egituran kokatutako ainguraketa gailuari lotzen utzi beharko du eta erorketan egindako distantzia bertikala ahalik eta txikiena izatea eta gelditzean, gorputzari igorritako indarrak lesioak sortu ditzakeen gehienezko balioa ez gainditzea lortu behar du.\nHonako hauek osatzen dute konexio azpi sistema: gelditze gailu bat eta konektore egokiak azpi sistemaren mutur banan kokatuta.\nA) Gelditze gailu gisa, erorketen aurkako gailu eta edo energia xurgailu bat erabil daiteke.\na.1) Erorketen aurkako gailuak labaingarriak (ainguraketa linea zurrunaren edo malguaren gainean) edo erretraktilak.\na.2) Energia xurgailua energia xurgatzeko elementu bat barne daraman euste elementu batez osatuta dago (ohikoena jositako bi ehun-zinta izaten dira).\nB) Konexio azpi sistema eta ainguraketa gailuaren eta erorketen aurkako arnesaren arteko konexioa konektoreen bidez egiten da, alegia, osagai desberdinak elkarrekin lotzeko erabiltzen den irekiune batez hornitutako elementu metalikoak. Banagarriak edo solidarioak izan daitezke, baita itxiera automatikokoak edo erroska itxidurakoak ere.\n3) Ainguraketa gailu bat, euskarriaren egiturako euste puntu bati eutsitako euste elementu batez osatuta. Euste elementua kable metaliko bat, banda bat edo zuntz sintetikoko soka bat izan daiteke, eta haren luzera finkoa edo erregulagarria izan daiteke. soporte.\nGogoratu, erori ondoren, segurtasunez eta arriskurik gabe gelditzea bermatuko da, bakarrik, modu bateragarrian elkarrekin konektatutako ekipoek osatutako multzoak erabiltzen direnean.\nKonexio azpi sistema NBE osagai prebentzio sistema


Hierros Servando igoera faserako puntuaren bila aterako da domekan - etakitto.eus\nHierros Servando igoera faserako puntuaren bila aterako da domekan\nDomeka eguerdian, 12:00etan hasita, 1. Nazional Mailako Eibar Eskubaloiko taldeak Distriplac San Antonio talde nafarra hartuko du Ipurua kiroldegian. Neurketan Fernando Fernandezen mutilek igoera faserako txartela eskuratzeko aukera izango dute jokoan, beharrezkoa duten puntu bakar hori hurrengo jardunaldietan lortzeko aukera izanda ere, lehenbailehen eskuratzeak beste lasaitasun bat eskainiko ziolako taldeari hurrengo fase hori prestatzeko orduan. San Antoniok bi garaipen lortu ditu jarraian eta bolada onean dator, Pedro Ibarra eta Oier Berasategi taldeko goleatzaile nagusien sasoi ona aprobetxatuz. Eurekin izango da baita Juan Ortiz ere, eibartarrek Iruñean lehenengo iztulian jokatutako partiduan erabakigarrien izan zen jokalaria; han Hierros Servandok gol batengatik galdu zuen eta, horregatik, argi dago nafarrak ez direla aurkari errazak izango.\nHarrobiari begira, jubenil eta kadete mailetako Eibar Eskubaloiko ordezkariek hainbat partidu izango dituzte Ipuruan asteburu honetan. Horrela, jubeniletan, bihar arratsaldez Hierros Servando mutilen taldeak Ingou Arrasate hartuko dute 16:45ean, eta etzi goizez nesken Grupo Mecalbek Consulting Alavesen bisita izango dute 10:00etan. Kadeteetan, bestalde, bihar goizean jokatuko diren norgehiagoketan, mutilek Urkunde Elgoibar jasoko dute 10:00etan eta nesken Neolith Orio hartuko jarraian, 11:45ean.\nIpuruan jokatuko diren partidu guzti horiek Youtubeko taldearen kanalean zuzenean egongo dira ikusgai.\n« Elena Perez Usartza Txistulari Taldeko zuzendaria hil da Marijose Cueli, argazkilaria: “Argazkietan imajinatzea eta esperimentatzea gustatzen zait” »


Joan da otsaila eta harekin batera haserrearen hilabetea. Aldi honetan batez ere hitzez kontatu diguzu zerk haserretzen zaituen eta uste dugu oso positiboa dela hori. Izan ere, emozioak hamaika modutan bizi daitezkeen bezalaxe, hamaika dira adierazteko moduak. Hona hemen jasotako erantzunen bilduma:\nBa al zenekien haserrearen abiapuntua mehatxatuta sentitzetik datorrela? Gure ongizatearen kontra egiten duten egoeretan sentitu ohi dugu eta, momentu horretan, gure gorputzak erreakzio fisiko jakin bat izaten du; adrenalina gehiago sortu eta arteria presioa zein bihotz maiztasuna handitzen dira. Horrek hiru erreakzio sortu ohi ditu gugan: paralisia, ihesa edota erasoa. Izan ere, emozioak, uste ez badugu ere, gorputzari oso lotuta daude.\nNormala da haserrea sentitzea, beharrezkoa ere bai, baina inportantea da, era berean, sentitzen dugun horrekiko kontrola izatea. Haserretu gaituen horrek ez luke muturreko erreakziorik eragin beharko eta eragingo balu, gure burua entzun eta egoera menderatzea beharrezkoa da. Horretarako, oso lagungarria izan daiteke arnasketa. Haserrea eragin diguna birpentsatzea, esajeraziorik ez egitea eta komunikazio egokia lantzea ere baliagarri izango dira muturreko egoeren aurrean.


Ekonomia - ekonomikoa izan behar luke. Pertsona orok ulertzen du hori, baina familiaren aurrekontuko hutsuneak "mendean" bihurtzen dira beti. Denborak aurrera egin ahala, familiako aurrekontuak "leaking" saihesteko zer egin galdetu zuen.\nNola aurreztu familiako aurrekontuan. Familia askoren arazo orokor honek ez du atsedena eta bizitza normala ematen. Maitasuna bizitzari eta diru falta bati buruzko hausnartzen hasten da. Ikus dezagun arazo larri hau elkarrekin. Hasteko, ulertuko dugu: familiako aurrekontua nola sortzen den kontuan hartuta?\nJakina, aurrekontuaren osagai nagusiak familia honen sarrerak eta gastuak dira. Zergatik sortzen diren diru-sarrerak, hasieratik argi dago hori dela soldatak, gehi errenta gehigarria. Zein dira kostuak? Zure familiako gastuak hilabete batetik behera idatziko dituzu koadernoan, hilabete bat igaro ondoren, zure kostu guztiak aztertu eta aztertu. Zerrenda honetan beharrezkoak ez diren gastuak aurki ditzakezu. Askotan ez bezala, beren kabuz ikasi ez duten bikote gazteek diru kopuru handiak gastatzen dituzte alferrikako elementu eta entretenimenduetan. Horregatik, dirua argiaren abiadurarekin amaitzen da normalean.\nFamilia aurrekontua gordetzeko, zuk zeuk egin dezakezun guztia ikas dezakezu. Nire senarrarentzat - etxetresna elektrikoak konpontzeko, iturgintza zuzentzeko, apartamentuan konponketa egiteko, eta abar egiteko. Jantzi, jantzi, janari arruntetatik elikagaiak prestatu, eta abar. Zure aisialdia. Utilitateak gordetzeko. Begira nola elektrizitatea igarotzen duzun. Alferrikakoa ez denez, ez ezazu mikrouhina, kettle elektrikoa, garbigailua aktibatu eta ez utzi ordenagailua egonean moduan. Urean desiragarria da kontagailuak jartzea, beraz, kontagailuen bidez soilik kenduko zaituzte.\nZure benetako kostuak hilabeteko epean aztertzen badituzu, hurrengo hilabeteko gastuak planifikatu behar dituzu, zure gastuen gastu ezegonkorra ukatuz. Janari nagusia hobe da hilean behin eta aurrez prestatutako zerrendan hoberena izatea, beraz, ez duzu dendan alferrikako zerbait erosteko nahia. Elikagaien gainerako produktuak hilabete batean erosi ahal izango dira, baina dendara joan aurretik, ez duzu gainerako dirua hartzen, baina produktuak erosteko behar duzun zati bakarra baino ez da.\nSarritan, familia gazteek maileguen bidez beren familiaren aurrekontua "zuloa" ezartzen dute. Kreditu izeneko infernuko makina honetan erabat estutu zuten. Urratsa garrantzitsua hartu aurretik, erosketa garrantzitsu baterako beharrezkoak erosteko. Pentsatu berriro, bizi-etapa honetan hain garrantzitsua den ala ez, eta nola ordainduko duzu, diru nahikoa izan ala ez. Zergatik musika zentro bat behar duzu ordenagailu berri bat baduzu? Zergatik erosi 100 hazbeteko plasma telebista diagonalki, eman zenuen telebista duina ezkontza egiteko? Gehiegikeria horiek guztiak ordaintzeko aukera izango duzu, eta aurrekontuak ez dira maileguen josturak lehertuko.\nEkonomisten aurrekontua kalkulatzen hasi dira. Imajinatu egun bakoitzean gutxienez 10 errublo atzeratuko dituzula, alferrik gastatzen duzula. Urtean 3650 errublo pilatuko dituzu, diru hori erosi ahal izango duzu familiarekin. Eta gehiago uzten baduzu, ez galdu, zure aurrekontua egingo du.\nZabaldu dirua gutun-azaletan. 1 gutun-azal - utilitateak; 2 gutunazal - azterketa; 3 gutun-azal - sarrerak; 4 gutun-azal - elikagaiak (lehen hilabetean produktuen kostuak alderatu ditzakezu gutxi gorabehera); 5 gutun-azal - maileguaren ordainketa; 6 gutun-azal - etxeko elementuak; 7 gutun-azal - entretenimendurako; 8 gutun-azal - egun euritsu bat (nahiz eta eserita utzi duzu 10 errublo bakarrik). Zure sarreren eta gastuen gaineko kontrola zorrotza edukitzea. Zure familia aurrekontua kontrolatzeko ikasiko duzu. Udan, oporretara joateko aukera izanen duzu.\nEtxeko ur beroa eroso bizitzako oinarria da\nEvelina Khromchenko, estilo aholkuak\nPrestatutako gonbidatuak biltzea\nNola ikasi nahi duzu?\nZergatik ezin dituzte neskek gustatzen zaien mutil batekin elkartzen?\nBegiak berdeentzako makillaje\nNeguan kalabazineko kabiarra - errezeta sinpleak frijitu gabe eta haragi-errota baten bidez, "leka ezazu hatzekin" maionesa eta tomatea itsatsi,\nNola erakargarria makillaje gabe begiratu?\nGaixotasun infekziosoen nahasketak\nHaragi karkasak mozteko, behiaren arabera


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio-teknikak (Modulua)" topic_facet:"Soldadura eta galdaragintza (Heziketa Zikloa). Erdi maila" topic_facet:"Giro Naturaleko Soldadura (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio-teknikak (Modulua) Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Giro Naturaleko Soldadura (Modulua)\n1 Elementu finkoak (Modulua) 1 Fabrikazio Mekanikoa (Lanbide Arloa) Fabrikazio-teknikak (Modulua) 1 Garraioa eta ibilgailuen mantenimendua (Lanbide Arloa) Giro Naturaleko Soldadura (Modulua) 1 Instalazioa eta mantenimendua (Lanbide Arloa) Gehiago ... 1 Karrozeria (Heziketa Zikloa). Erdi maila 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Soldadura eta galdaragintza (Heziketa Zikloa). Erdi maila 1 Urraduraren,elektrohigaduraren,ebaketaren, konformazioaren eta prozesu berezien bidezko fabrikazioa (Modulua) Guztiak ikusi ... gutxiago ...


FreeCAD euskaraz, proiektu berria Librezalen « Librezale.eus\nFreeCAD euskaraz, proiektu berria Librezalen\n2018-04-08 / CAD, euskaratzea, freeCAD\nApirilaren 6an 0.17 zenbakia daraman FreeCAD bertsio berria argitaratu zen. Librezaleren lanari esker, CAD aplikazio hori euskaraz ere argitaratu da.\nFreeCAD hiru dimentsiotako objektu parametrikoen modelizatzaile bat da. CAD motako aplikazio bat da, AutoCAD ezagunaren mota berekoa. Eta zertarako erabil daiteke aplikazio hau? Beren webgunean diotenez:\nEtxean erabilita, 3D inprimagailuetan inprimatu nahi diren objektuak diseina daitezke.\nCAD erabiltzaile aurreratuagoek kode itxiko CAD edo BIM aplikazioekin egiten dituzten zereginetako asko bete ditzakete.\nEskoletan, irakasleek CAD motako lana egiten irakatsi ahal diete ikasleei.\nFreeCAD lan-mahaitan antolatuta dago. Lan-mahai bakoitza zeregin berezi baterako pentsatuta dago. Badago piezak egiteko lan-mahaia, etxeak egitekoa, itsasontziak egitekoa, krokisak egitekoa… Aplikazio honek aukera anitz eskaintzen ditu marrazkiak egiteko.\nBertsio honetan, lehen aldiz euskaraz ere erabil daiteke. CAD aplikazioen terminologia oso teknikoa da, eta hura euskaratzea ez da erraza izan, baina uste dugu nahiko ongi geratu dela. Hala ere, norbaitek euskarazko bertsio hori hobetzen lagundu nahi badu, ipini gurekin harremanetan gure parte-hartze kanalen bidez.\nFreeCAD 0.17 bertsioaren oharrak\n« Iritsi da LibreOffice 6.0, beste urrats bat gure dokumentuak askatzeko\nMastodon: Fedibertsora euskaraz »


Eztabaidarena | Kultura | Berria\nModernotasuna aldarrikatu zuen Arthur Rimbaud idazleak. BERRIA Tamaina handiagoan ikusi\nInork ez dezala esan Juan Luis Zabalak eta Maialen Berasategik hementxe bertan plazaraturiko arazoei muzin egin diedala hirutasun ez oso santu honetako nire txandan; horrela, batzuek azaldu duten kezka, eztabaidarik ez dagoela alegia, lasaitzen saiatuko naiz apur bat bederen. Egia da gaur egun beste garai batean zegoen berotasuna epeldu egin dela eta hil ala biziko kontu haiek, medikuntzaren aurrerapenei esker, gaixotasun gutxi gorabehera kroniko baina ez larriegiak direla orain. Edo beharbada lehen baino larriagoak dira, baina, pentsamolde postmodernoaren erruz, erlatiboagoak. Bestalde, ahantzi egiten da, nire ustez, noizbehinka agertzen direla eztabaida oso oinarrizkoak sortarazten dituzten liburu eta egileak (Joseba Gabilondo edo Iban Zaldua etorri zaizkit gogora bat-batean), baina euskal literaturaren establishment txiki sendoak (zeren euskal literaturan establishment bat baitago) nahiago du kasu gehiegirik ez egin, eskuak garbitu eta hurrengo Durangora pasa.\nIroniak eta zinismoak gordeko ditut eta serio jarriko naiz. Demagun, laburbiltzeko, bi parametro dudala liburu baten aurrean: estetikoa, hau da, nola dagoen idatzita, estiloa, nahi baduzue; eta etikoa, liburuak dakarren ideologia edo mundu ikuskera. Idazkera txarra eta nirearekin zerikusirik ez duen mundu ikuskera dituen liburu bat berehala alboratuko nuke, penarik gabe, ez nuke ezta irekiko ere. Idazkera bikaina eta nirearekin bat datorren ideologia dituen liburua irakurriko nuke, oso gustura eta beharbada apur bat beldurtuta perfekzio erabatekoaren aurrean. Idazkera txarra baina ideologia gustukoa dituen liburuarekin arazoak izango nituzke: orrialde batzuk irakurri, gainerakoen gainean begiak pausatu, esaldi gogoangarri baten bat bilatu eta bukatu gabekoen multzora bidaliko nuke lasai asko. Idazkera primerakoa eta mundu ikuskera antagonikoa duen liburua bukatu nuke, bai, apur bat amorraturik, zein ongi idazten duen nazkante honek pentsatu bitartean. Baina mundu honetan gauzak ez dira, zorionez, hain garbiak: idazkera guztiz bikainaren eta idazkera guztiz txarraren artean hamaika ñabardura daude, hamaika estilo, hamaika modu poema bat egiteko, istorio bat sortzeko, ipuin bat edo eleberri bat idazteko; mundu ikuskerari dagokionez, ergel totala izango nintzateke pentsatuko banu nirea bezalakorik ez dagoela, eta adostasun-desadostasunetan ñabardurak ere infiniturantz zabaltzen dira beti. Horregatik liburuz liburu hitz egitea, eztabaidatzea nahiago baduzue, atsegin dut, dauden ikuspuntu guztiak, eztabaida guztiak, kritiko guztiak (sic) eta teoria guztiak (baita postmodernoak ere) kontuan harturik. Altxorrak oharkabean pasa dira askotan, eta bai, eztabaida publikoak lasai eta espanturik gabe egiteko zailtasunak ditugu, zergatik ukatu.


389. zenbakia. 2014ko uda\nInoiz ez dakizu non dagoen muga\nShakti OlaizolaBihurrikaria Bihurrikaria ez ezik, akrobata, dantzaria eta margolaria da Shakti Olaizola (Azpeitia, 1987). Arte Ederrak ikasi zituen, eta Bilboko Kukutza gaztetxean zirku diziplinak ezagutu...\nOpor “luzeen” hasieran daude ume gehienak orain, inoiz amaituko ez direla ematen duen une horretan: datorren ikasturteko eskola egunak urrun ikusten dira, eta igarotakoen oroimena lausotzen hasia da. Guraso batzuek...\nNepal, herrialde atsegina\nBidaia hau bidaia guztiak bezala hasi zen, ametsetan... Lagun batek gomendatu zidan: mendizalea izanik, egunen baten hara joan behar nuela, benetan ederra zela eta mendiekin zoratuta bueltatuko nintzela. Urrunegi...\nEz dakizula mendira edota itsasora joan? Ez dago arazorik. Biak elkarren ondo-ondoan dituzu irla honetan. Ikusi baterako, Mediterraneo itsaso erditik sortzen den mendi erraldoia da. Irla txikia dugu, baina,...\nZuriñek, Aingeruk eta hirurok basamortuan agurtu genuen pasa den urtea, izarren azpian eta suaren inguruan danborrak joz eta kantatuz. Dena ondo bidean, gauza bera egingo dugu aurten ere, hain...\nKubak, Karibeko irlen artean ederrenetarikoak, oporrak igarotzeko hainbat modu eskaintzen ditu. Gureak motxila bizkarrean ibiltzea eskatu zigun, batetik bestera mugituz, ibilbidean kultura eta historia ekologia eta naturarekin nahasteko. ANA...\nJagoba Arrasate Jagoba Arrasate futbolaria (Berriatua, 1978) 16 urterekin heldu zen Zubietara. Realaren harrobian, baina, gorako biderik topatu ez eta 2.B eta 3. mailetako beste talde batzuetan jokatu zuen, futbola Lehen Hezkuntzako irakaskuntzarekin uztartuta. Botak utzita, jaioterriko taldea entrenatzen hasi zen, eta Elgoibarkoa gero. Azkenean, Zubietara itzuli zen, jubenilak bi urtez entrenatzera. Orduan bai, Montanierrekin aurkitu zuen lehen talderako bidea. 13/14 denboraldian haren ardura nagusia hartzean, LFP-ko entrenatzaile gazteenetakoa bihurtu zen. M. Egimendi. Argazkiak: Amaia Zabalo.\nXabi Paia XX. mendearen bukaeran, ekologiaren iraunkortasunaren garrantziaz jabeturik, hainbat adituk Aztarna Ekologikoaren Analisia (Ecological Footprint Analysis ingelesez) tresna sortu zuten, gizatalde edo herri batek bizitzeko behar duen Lurraren ondasun...\nOporretan, hondartza ala mendia?\nEzin topiko handiagorik aukeratu opor kontuak jorratzeko. Halere, oporrak ez dira hain aukera sinplera murrizten, ez. Adibidez, biak ala biak, hondartza eta mendia, batu daitezke oporraldi berean. Gainera, era askotan...\nAEKren III. Didaktika Topaketa, probetxuzkoa AEK-ko didaktika arduradun Benito Fizek balorazio ona egin du ekainaren 7an Donostiako apaiztegian egin zen Didaktika Topaketaren III. edizioaren inguruan. 80 AEKidek hartu zuten parte...\nEkaina. Ikasturte amaiera. Iragan berri den ikasturteari errepasoa eginez gero, oroitzapen onak izanen dira nagusi, bizipen ugariren topaleku baita euskaltegia. Hala, ikasturteko azken egunak horiek guztiak eta beste ospatzekoak izan...\nIndartsu dator Bilboko Kalealdia\nAbandoko eta Zazpi Kaleetako hainbat enparantza eta kale antzeztoki bilakatuko dira uztailaren 1etik...\nGustuko duzun filma? Kieslowskiren koloreen trilogia: Rouge, Bleu eta Blanc.Zuzendari bat: Orson Welles.Askotan ikusi duzun...\nZuzendaria: Jim Jarmusch. Gidoia: Jim Jarmusch. Aktoreak: Tilda Swinton, Tom Hiddleston, John Hurt, Mia Wasikowska,...\n‘Arrakalak’: Kashbad-en disko berria jairik jai\nAurreko lana atera zuenetik 15 urte igaro ondoren, Kashbad taldea Arrakalak disko berriarekin itzuli da,...\nLehenik eta behin, John Mayerren zuzeneko diskoa eta DVD-a: Where the Light Is: John Mayer...\nEtiketak gorabehera After punk etiketa agertu ohi da Zarauzko Perlak taldearen inguruko iruzkin eta artikuluetan...\nToureren sagak badu hirugarrena\nJon Arretxek Hutsalaren itzalak (Erein) kaleratu du, Toure etorkin afrikarra protagonista duen hirugarren nobela. Idazleak ez dauka, momentuz,...\nTxani Rodriguez Hainbat momentu ezberdinetarako hiru liburu aipatuko ditut hemen. Hondartzan irakurtzeko, olatuen soinuaren ferekaz...\nAna Malagon Elkar, 2014 Bilduma honek 162 ipuin txiki biltzen ditu; hain laburrak, non batek...\nOrain arteko ezaugarriak mantenduta eta berriak gehituta, euskal kantagintza ezagutu eta entzuteko gune eraginkorragoa bilakatu...\nBeharbada ez duzue igarri, baina Euskal Herriak, euskaraz egiten duen herriak, zortzi probintzia ditu ekainaren bukaeraz geroztik. Zortzigarren probintzia zabal-zabala da. Hain zabala, non mugarik...\nAmesgaiztoak ez du etenik. Egunkaria itxi zuten lehenik eta bigarren sarekada egin ondoren, Egunkariaren diru-kontuak...\nEmakumezko izena duten urakanek heriotza gehiago sortzen dituzteAEBetan eginiko ikerketa batek dioenez, emakumezko izena duten...\nGai-jartzaile Eskola abian izango da datorren ikasturteanUrritik maiatzera bitartean, gai-jartzaileen lana ezagutu eta lantzeko aukera...\nPalindromoak, saretik papereraAzken urteotan zerorajasoa.com blogean plazaratutakoak bildu eta palindromo ariketen bilduma kaleratu berri du...\nKoalek zuhaitzak besarkatzen dituzte gorputza freskatzekoSargori denean, ur beharra gutxitu eta deshidratazioa saihesteko, zuhaitzen enbor...\nUstelkeria, turistentzako amu Bisitari ugari jaso ohi ditu urtero Txekiak, nazioarteko turismoaren norako ezagunenetakoa baita....\nKrisi ekonomikoa dela-eta, suizidioek gora egin duteErresuma Batuan eginiko ikerketa baten arabera, azken urteotako krisi...\n50 milioitik gora errefuxiatu daude munduan Gerren eta giza eskubideen urraketen ondorioak geroz eta larriagoak...\nGalesaren alde ere, korrika! AEK-k antolatzen duen Korrikaren eredua pixkanaka zabaltzen ari da munduko hainbat...\nIpar Euskal Herrian, hedabide berria sortzeko egitasmoa abiarazi duteOndo bidean, Ipar Euskal Herrian hedabide berria...


Sukaldeko akaberak | Consumer\nKokaleku honetan zaude: Azala > Etxebizitza > Erosketa\nAurrekontu eta estilo zehatzetarako material berariazkoak\narabera: Asteartea, 2006ko abuztuaren 08a\nSukaldea altzariz hornitzeko aukera ugari dago. Horietako batzuek, gainera, konbinatu egiten dute aurrekontu ekonomiko bat aukeratzeko aukera, estetika apaingarri ikusgarri bati uko egin gabe.\nSukaldeko altzariak osatzen dituzten piezetarako hautatutako materiala garrantzi handieneko faktoreetako bat da egonaldiaren beraren azken estiloan, bai dekorazioan, bai ekonomian. Hala, material bakoitzaren aukerak eta prezioak askotarikoak dira, eta etxe bakoitzeko ekonomia norberaren beharretara eta lehentasunetara egokitzeko aukera ematen dute. Hauek dira egungo merkatuan aurki daitezkeen aukeretako batzuk:\nAkabera klasiko nagusia da. Landa-estiloarekin zerikusi handiagoa duen arren, itxura modernoagoa duten zurezko akaberak ere badaude. Adibidez, gereziondoa, nahiz eta altzairu herdoilgaitzarekin eta beste zur batzuekin konbinatu ohi den, hala nola intxaurrondoarekin, haritzarekin edo pagoarekin, modernotasun-joera hori nabarmentzeko. Haren abantaila nagusia iraupena da. Eragozpen bat du: ez ditu onartzen zenbait garbiketa-produktu, batez ere urratzaileak, eta, beraz, zenbait zainketa berezi egin behar dira.\nErretxinaz tratatutako xafla bat da, aglomeratuzko taula baten gainean prentsatua. Akabera oso aldakorra da, hainbat tonalitatetan egin baitaiteke. Gainera, aukera eskatuenetako bat da, materialik merkeena, moldagarriena eta konbinagarriena baita.\nXafla prentsatu eta aglomeratuetan ere oinarritzen da, eta melaminatik bereizten da, zurruntasun eta erresistentzia handiagoa duelako eta oso erraz zaintzeko materiala delako. Bere konposizioagatik, fregatu, igurtzi eta garbiketa-produktu arruntenei eusten die. Akabera leuna izan ohi duen arren, kolore-sorta zabala dago, eta horiei beste material batzuetako ertzak gehitu dakizkieke.\nAbantaila gisa, espazioetara egokitzeko gaitasun handia du, eta, horregatik, sukalde txikiak egokitzeko material gogokoenetako bat da. Baina, era berean, azpimarratu behar da geruzatua poltsikoaren akabera eskuragarrienetako bat dela.\nAkabera horiek eragozpen batzuk dituzte, marruskadurarekiko eta kolpeekiko erresistentzia beste material batzuena baino txikiagoa delako. Aitzitik, oso akabera dotorea da, tonu argietan espazio handiagoa izatearen sentsazioa ematen duena. Fabrikazio-prozesu konplexua eta luzea ere behar du, eta, horren ondorioz, material garestiagoa da.\nIzaera modernoa estetika nabarmen industrialari lotuta dago, eta, beraz, zaila izan daiteke estilo eta giro jakin batzuetan konbinatzea. Espazioetara egokitzeko aukera gutxien eskaintzen dituena da.\nMerkatuan material berria den arren, sukaldeak egokitzeko gehien behar den materiala da. Osagai plastikoz eta poliuretanoz osatutako orri bat da, eta taula aglomeratu trinko baten gainean jartzen dira.\nHainbat kolore eta akabera ditu, eta horixe da abantaila nagusia. Gainera, material moldagarria denez, eremu txiki edo irregularretara egoki daiteke. Kalitatearen eta prezioaren arteko erlazioa ere nabarmentzen da.\nakaberak definitutako estiloak material-eu materiales específicos-eu presupuestos-eu\nIkus gehiago honi buruz: Erosketa\nHigiezinen agentziek etxebizitza azkar saltzeko erabiltzen dituzten trikimailuak\nZer jakin behar duzu aras-en kontratuari buruz?\nNola finantzatu daiteke etxe aurrefabrikatu baten eraikuntza?\nZer eska dezakete (eta zer ez) pisu bat alokatzeko?


Ander Elosegi piraguistari egindako elkarrizketa Seu d´Urgelleko Munduko txapelketan parte hartu aurretik - basqueteam\nAnder Elosegi piraguistari egindako elkarrizketa Seu d´Urgelleko Munduko txapelketan parte hartu aurretik\nAnder Elosegi Basque Teameko palistak onartzen du aurtengo hitzorduetan, bai Munduko Kopetan eta bai Europako txapelketan, eroso sentitu dela uretan baina emaitzak ez direla izan berak espero bezain onak. Dena den, Seu d´Urgelleko Munduko txapelketara sentsazio onekin heldu da, fisikoki eta nabigazioari dagokionez ere. Munduko txapelketa honetan jokoan daude 2020ko Tokioko Jokoetarako plazak. Sailkatuz gero, Elosegiren laugarren Jokoak izango lirateke. C1 kategorian plaza eskuratzeaz gain, Irungo piraguistak bereganatu behar du plaza hori. Une honetan Miquel Trave, Daniel Perez eta Lluis Fernandez taldekideekiko puntuetan duen aldea edo abantaila nahiko handia da.\nDavid PeÃ±a gasteiztarrak irabazi du Facebookeko orrialdean BATek egindako zozketan\nEuskal kirolzale mordoak hartu du parte “Â¿Zein zenbaki duzu buruan” promozioan BATek berriki estreinatutako spot berriaren inguruan jarri zen abian promozioa. Aipatu iragarkian goi mailako sei euskal kirolarik hartu zuten parte: Leire Olaberria, Richard Oribe, Maider Unda, Aritz Aranburu, Virginia Berasategui eta Joan Crepo. BAT-ek facebooken duen orrialdean (www.facebook.com/basqueteam) gure jarraitzaileek iragarkiko protagonisten antzera beraien […]\nBAT to London 2012 saioko bigarren atala abuztuaren 31an, asteazkena, ETB-SATen\n22:30etatik aurrera Mikel Odriozola, Tania Calvo eta Oiana Blanco izango ditu protagonista besteak beste 30 de agosto de 2011.- El deporte de elite vasco será el protagonista de la programación de ETB-SAT la noche del miércoles 31 de agosto. El canal de la televisión autonómica dedicará su ‘prime time’ (a partir de las 22:30 horas) […]\n‘BAT To Tokio’ saioaren seigarren atala aulkiko saskibaloiari eskainiko zaio\nAste honetan, Basque Team Fundazioaren Akhonmedia ekoiztetxeak egindako saioak saskibaloi egokitua du ardatz eta Asier Garcia, Txema Avendaño, David Mouriz, Agurtzane Egiluz eta Beatriz Zudaire ditu protagonista. ‘Historia egitera, familian’ izenburua duen atala maiatzaren 16an izango da ikusgai, 11:30ean, ETB 1eko ‘Helmuga’ saioan. Ondoren, atal guztiak ikusi ahal izango dira (euskaraz eta gaztelaniaz) Basque Team Fundazioaren youtube […]


Posta elektronikozko marketin-kanpainak Correosekin\nPosta elektronikozko marketin-kanpaina\nHobetu zure negozioaren irismena eta areagotu zure bezeroen leialtasuna.\nZure bezeroekiko harremana hobetzeko aukera ezin hobea aurkezten dizugulako:\nZuzeneko komunikaziorako aukerarik merkeena eta gutxien inbaditzen duena eskaintzen dizugu.\nPosta elektronikoaren marketin-bidalketak denbora errealean aztertuko ditugu.\nErrorea eman duten edo itzuli diren mezu elektronikoen txostena prestatzen eta bidaltzen dizugu.\nProgramatu bidalketak hoberen funtzionatzen duten orduen arabera\nGure langileek posta elektronikoa diseinatzen eta zure landing page delakoa sortzen lagunduko dizute.\nPosta elektronikoaren bidezko marketina “baimenen marketina” kontzeptupean sartzen da. Horren oinarria da aurretik erabiltzaileak ageriko baimena eman izana, inolako harremanik ezarri aurretik. Horrela, erabiltzaile interesdunek edo eskatu dutenek bakarrik jasoko dituzte zure mezuak.\nBaimen horren ondorioz, zure komunikazioak ez dira nekagarriak edo intrusiboak izango, erabiltzaileak zure markaren informazioa ezagutzeko aurretiko interesa baitu.\nMarketineko kanpaina bat bidaltzeko maiztasuna enpresaren beharren araberakoa da; halere, ohikoena da hilean 2 edo 3 mezu elektroniko bidaltzea (%28,48) edo hilean bat bakarrik bidaltzea (%25,32). Gogoan izan mezu elektroniko gehiago bidaltzea ez dela lehiakideen artean nabarmentzeko oinarria; zure bezeroen postontzia beteko duzu, ordea, eta ez dute nahiko zure informazioa jasotzen jarraitzerik.\nZure helburuak zein direnargi izatea eta kalitatezko edukia bidaltzea da garrantzizkoena, hainbat xede lortu nahi direla kontuan hartuta:\nSortu salmentak: % 47,47\nSortu lead-ak: % 46,83\nSortu trafikoa edo bisitak: % 42,40\nSortu lead nurturing-a: % 23,42\nErabili hainbat metrika zure posta elektronikozko marketin-kanpainen emaitzak eta funtzionamendua ebaluatzeko:\nKlik tasa: enpresen % 47,47k adierazi du azken 12 hilabeteetan mantendu egin dela; % 40,51k, berriz, igo egin dela dio; beraz, puntu bat jaitsi da 2017an erregistratutako zifrarekiko (% 41,52).\nIrekiera-tasa: enpresen % 45,57k adierazi du azken urtean igo egin dela (hau da, 2017ko azterlanaren emaitzetan baino % 4 gehiago), eta % 44,94k adierazi du aldaketarik gabe mantendu dela.\nBihurketa: enpresen % 48,73k dio posta elektronikoko ekintzetan inbertsioa marketin-aurrekontuaren % 10 baino gutxiago dela, hau da, 2017koa baino 8 puntu gutxiago (% 56). Halere, nabarmentzekoa da aurrekontuaren %20tik %40ra bitarte posta elektroniko bidezko marketinean inbertitzen duten enpresek gora egin izana.\nROI: galdekatutako enpresen % 29,75ek adierazi du posta elektroniko bidezko marketinak sortutako diru-sarrerak egindako inbertsioaren % 10 direla. Horregatik, inkestatuen % 55,70ek posta elektroniko bidezko marketinerako inbertsioari eutsiko dio datozen hilabeteetan; % 37,97k, berriz, handitu egingo duela dio.\nZure negozioaren beharretara egokitzeko bi modalitate daude:\nNewsletter-a: aldizkako argitalpen bat da, erabiltzailearentzat interesgarriak diren gaiak biltzen dituena. Ohiko edukia izan ohi dira albisteak, nobedadeak, merkaturatzeak edo produktuei eta enpresari buruzko artikuluak. Haren helburu nagusia da epe luzerako balioa sortzea, erabiltzailearentzat eduki garrantzitsua eta eskaintza bereziak baititu.\nEmailing-a: bezero fidelizatu bati publizitate pertsonalizatua bidaltzen zaio, harremanari eusteko eta harremana hobetzeko.\nFormatua grafikoa da eta testu gutxikoa. Eskerrak emateko oharrak, ekitaldi pertsonal batengatik zorionak emateko oharrak, sustapenak, berriak edo produktu edo zerbitzu berri bat merkaturatzeko aukera ematen du. Epe laburreko helburu komertziala du, eta bezeroei azkar eta merke iristeko aukera ematen du.\n5.000 bidalketa: 60 €\n10.000 bidalketa: 90 €\n20.000 bidalketa: 150 €\n30.000 bidalketa: 220 €\nZerbitzua kontratatzen denetik 12 hilabeteko epean bidali beharko dira mezu elektronikoak, gehienez ere 3 bidalketetan.


Zortzi Goya 'Ane' eta 'Akelarre' filmentzat\nZortzi Goya ‘Ane’ eta ‘Akelarre’ filmentzat\nEgilea Erredakzioa|2021-03-08T13:26:47+02:007 martxoa, 2021|\nEuskal ikus-entzunezkoek zortzi garaikur jaso dituzte bart Espainiako Zinemaren Akademiaren 35. Goya sarien banaketa-ekitaldian. Pablo Agüeroren Akelarre eta David Perez Sañudoren Ane lanek bost eta hiru aintzatespen lortu dituzte, hurrenez hurren, hala nola, emakumezko aktore protagonista onenaren saria Patricia López Arnaizentzat eta jatorrizko musika onenarena Maite Arroitajauregi eta Arantzazu Callejarentzat. Aldiz, Juanma Bajo Ulloaren Baby, eta Ana Serna eta Paula Iglesiasen Solo son peces eta Alberto Vázquezen Homeless Home laburrak esku hutsik-itzuli dira.\nEzohiko gala izan da bart, 35. Goya sarien karietara, Malagako Soho Caixabank Antzokian ospatutakoa. Pandemiaren eraginez ezarritako osasun neurriak tarteko, ekitaldia gidatzeaz arduratu ziren Antonio Banderas aktorea eta María Casado aurkezleak, sariak banatu zituzten aktoreak zein ekitaldian parte hartu zuten orotariko gonbidatu eta musikariak ikuslerik gabeko aretoko eszenatokira igo ziren, eta hautagaiek etxetik, modu digitalean, egin zuten bat ekitaldiarekin, eskertza mezuak helarazteko.\n22:00etan puntuan abiatu zen saioa, eta Akelarre filmaren jantziteriaz arduratu den Nerea Torrijosek jaso zuen gaueko lehen garaikurra. Euskal ekoizpenen artean faborito nagusia zen XVII. mendeko sorginen-ehiza ardatz duen Pablo Agüeroren filma, bederatzi hautagaitzarekin. Filmak kutsu mitologikoa du, fantasia eta errealitatearen arteko mugan egiten du dantza, eta guzti horri forma emateaz arduratu da bost garaikur erdietsi dituen talde tekniko eta artistiko zabala. Izan ere, Torrijosen osetan, makillaje eta ile-apainketa onenaren Goya saria eskuratu zuten Beatushka Wojtowiez-ek eta Ricardo Molinak, eta efektu berezi onenena Mariano Garcia Martyk eta Ana Rubiok. Maite Arroitajauregik eta Arantzazu Callejak jatorrizko musika onenaren aitortza eskuratu zuten, eta Mikel Serranok zuzendaritza artistiko onenarenarekin itxi zuen filmari egokitutakoen zerrenda.\nDavid Perez Sañudoren Ane proposamena, halaber, bost kategoriatan zen hautagai, eta horietatik hiru eskuratu zituen. Patricia López Arnaizek emakumezko aktore protagonista onenarena jaso zuen, Akelarre filmean egindako lanagatik hautagaia zen Amaia Aberasturi gazteari aurrea hartuta. Jone Laspiurrek emakumezko aktore berri onenaren kategorian lortu zuen berea, eta Perez Sañudok berak eta Marina Parés Pulidok egokitutako gidoi onenaren aintzatespena jaso zuten. Kaleko giroak gaiztutako egunerokoan, Lide eta Ane ama-alaben arteko harremana du oinarri ikus-entzunezkoak, eta Donostia Zinemaldian bertan Euskal Gidoi Onenaren eta Euskal Zinemaren Irizar sariak lortu zituen.\nPatricia López Arnaiz, David Pérez Sañudo eta Jone Laspiur, ‘Ane’ filma.\nJuanma Bajo Ulloaren Baby drama gogorra zuzendari onenaren eta jatorrizko musika onenaren (Bingen Mendizabal eta Koldo Uriarte) kategorietan zen hautagaia, baina ez zuen saririk jaso, Ana Serna eta Paula Iglesiasen Solo son peces (dokumentala) eta Alberto Vázquezen Homeless Home (animazioa) euskal laburrek bezalaxe.\nEkitaldian zehar pandemiaren aurkako borrokan gogor lan egin duten osasun alorreko profesionalei eman zieten ahotsa, ekitaldia itxi zuen film onenaren garaikurra kolektiboaren ordezkari gisa joandako Ana María Ruiz erizainak eman baitzuen, eta galan zehar hainbatetan egin zitzaion erreferentzia orain urtebete abiatutako osasun krisiari eta honek kulturan izandako ondorioei. Mariano Barroso Espainiako Zinemaren Akademiaren egungo presidenteak, halaber, aurtengo hautagaien %41 emakumezkoak izan direla azpimarratu zuen, eta zuzendari zein zuzendari berri onenen kategorietan ere, hautazkoen erdiak andrazkoak izan direla.\n35. Goya sarien irabazleen zerrenda osorik duzue kontsultagai sarien webgunean.


Eurobanken kontu-hartzaile judizialen arabera, beste 60 eguneko likidezia zuen. | Consumer\nEurobanken kontu-hartzaile judizialen arabera, beste 60 eguneko likidezia zuen.\nAusbankek berriro eskatu dio epaileari ordainketa-etendura kentzeko irizpena emateko\nEurobankeko kontu-hartzaile judizialek ordainketa-etendurari buruzko txosten bat egin dute. Txosten horretan esaten dute bankuak araubide hori eskatu zuenean beste 60 eguneko likidezia nahikoa zuela, Banku Zerbitzuen Erabiltzaileen Elkarteak (Ausbanc) egindako adierazpenen arabera.\nTxosten honetako datuak ezagutu ondoren, Ausbancek berriro eskatu dio epaileari ordainketa-etendura bertan behera uzteko, uste baitu “lege-iruzurra” dela, nahikoa baliabide baitzituen bere bezeroei dirua itzultzeko.\nEurobankek ordainketa-etendura aurkeztu zuenean, kutxa hautsi egin zela argudiatu zuen, gordailuak erretiratzeko erritmoa zela eta; izan ere, astean bederatzi milioi euro kentzen ziren, eta bankuak 72 milioi euro itzuli zizkien bezeroei hilabete batean. Hala ere, kontu-hartzaileek egindako txostenean adierazten denez, “ordainketa-espedientea aurkezteko alegatutako arrazoiak ez dira osoak”.\nTxosten berean, Eurobanken saldo likidoa 100 milioi eurokoa dela ziurtatzen da, hartzekodunekin egindako zorren aldean (137,5 milioi euro), eta, beraz, egindako zorraren %72 ordaindu ahal izango litzateke.\nAusbanc Eurobank interventores-eu


Salamajärvi Parke Nazionala - Wikipedia, entziklopedia askea.\nSalamajärvi Parke Nazionala\nKoordenatuak: 63° 16′ 19″ N, 24° 45′ 03″ E / 63.27194°N,24.75083°E / 63.27194; 24.75083\nKinnula eta Kivijärvi, eta Perho,\nErdialdeko Finlandia eta Ostrobotnia\nSalamajärvi Parke Nazionala (finlandieraz, Salamajärven kansallispuisto) Erdialdeko Finlandia eta Ostrobotnia eskualdeen artean dagoen Finlandiako parke nazional bat da. Finlandiaren bihotzeko Suomenselkä eskualdean dago, Kinnula, Kivijärvi eta Perho udalerrien artean. Parke nazionala animalia basatiengatik eta zingira habitat desberdinengatik da ezaguna herrialde osoan. 62 km²-ko azalera dauka eta 1982. urtean sortu zuten bertako natura berezia babesteko asmoz .\nParke nazionalari Salamajärvi aintzirak ematen dio izena eta, nahiz eta, iparraldean dagoen aintzira ez dagoen guztiz babestua, parke nazionalaren ikur nagusia da.\nSuomenselkäko eskualde honetara, biztanleak, XVI. mendearen hasieran iristen hasi ziren. Hauek oihanak erre eta luberrietan zekalea, arbia eta garagarra landatzen zuten eta neurrigabeko arrantza eta ehiza egiten zuten.\nParke nazionaleko bidea.\nXVII. mendetik aurrera egur-mundruna bilakatu zen bertako herritarren lanabes nagusia eta hurrengo bi mendeetan pinudietatik lortzen zuten egur-mundruna egiten jarraitu zuten. Hala ere, Metsähallitus erakundearen sorrerakin 1859. urtean eta Salamajärvi Parke Nazionalaren sorrerakin 1982. urtean, egoera aldatzen hasi eta herrialdeko ingurune babestu osasuntsuenetako bat bilakatu zen .\nParke nazionala arro batean dago eta, ondorioz, azalera gehiena eremu zingiratsuek osatzen dute. Zingira, aintzira eta padura eremu honetan, landaredia eta fauna oso aberatsak dira eta ekosistema desberdinek espezie anitz erakartzen dute. Parke nazionalaren bihotzean dagoen Heikinjärvenneva da eremu paduratsuen artean ospetsu eta handiena, eta gune honen ertzean, paraje finlandiarra eta bertako espezie guztiak ikusteko behaketa dorre garai bat dago. Animalia espezie ugariena hegaztiena da; haien artean, borrokalariak, istingor arrunt eta txikiak, eta kuliska pikart eta zuriak. Ur-hegaztiek ere gogoko dute eremu hau eta parke nazionalari izena ematen dion Salamajärvi, Särkijärvi, Heikinjärvi eta Iso Koirajärvi aintziretan, eta Matolampi, Iso Pajulampi, Sysilampi, Tavilampi eta Ruuhilampi urmaeletan antzara hankahoria, kurriloa eta Finlandiako ikur nagusietako bat den zisne txistularia bezalako hegaztiak ikus daitezke .\nOihan zaharrek ere leku garrantzitsua dute parke nazionalaren barruan. Mugakide duen Salamanperä Natura Erreserba Hertsitik doan eta parke nazionalean hasten den Koirajoki ibaiko ertza esaterako, inguruko zuhaitz zaharrenen bizilekua da. Zuhaitz zahar hauek 1900. urtetik daude babestuak eta ordutik, giza eraginetik at bizi izan dira Metsähallitus erakundeari esker. Bertan habiaratzen duten hegaztien artean, euli-txori grisak, ipar-berdantzak, negu-txontak, txio horiak eta txonta arruntak daude .\nAspaldian Suomenselkä eskualdean desagertu ziren animalia asko sarrarazi dituzte berriz, esaterako, 1900eko hamarkadan desagertu ziren baso elur-oreinak 1979. urtean (gaur egun 1.000 baso elur-orein-ale daude eskualde guztian), jatunak 1990. urtean, otsoak eta altzeak.\nGuztira, 60 km-ko bide-sarea dago. Oinezkoentzako, arraunlarientzako, txirrindularientzako eta eskiatzaileentzako luzera desberdineko bide markatuak daude. Luzeenak, Hirvaan kierros izenekoak, 59 km dauzka eta seinale urdinez markatua dago; motzenak aldiz, 1,5 km-ko luzera dauka eta Lasten luontopolku izena du (euskaraz, Umeen natura bidea). Gainera, XIX. mendean herritarrek erabiltzen zituzten bordak eraberritu egin dituzte bisitariek gaua bertan pasa nahi izanez gero erabiltzeko .\nKaulus izeneko sauna bat dago parke nazionalaren erdian eta XX. mende hasierako egurrezko egitura duenez, babestua dago. Hilgabeko arrantza eta perretxiko bilketa baimendua dago parke guztian zehar; bainua aldiz, aintzira handienetan baino ez dago onartua.\nValtatie 4 eta 13 autobideen bitartez Kinnula, Kivijärvi eta Perho udalerrietara irits daiteke. Bertatik Kantatie 58 errepidea hartuz gero, seinaleak bisitariak parke nazionaleraino gidatuko ditu. Garraio publikoz joan nahi bada, udalerrietatik Jyväskylä eta Kokkola hirietara doazen autobusek geldialdiak dauzkate parke nazionaleko sarreretan .\n↑ Salamajärven kansallispuisto\n↑ Salamajärven historia\n↑ Soiden kansallispuisto\n↑ Salamajärven luonto\n↑ Salamajärven reitit\n↑ Salamajärven kulkuyhteydet\nSalamajärvi Parke Nazionala (Finlandieraz) (Ingelesez)\nMultimedia: Salamajärvi National Park